2082 21:20 04.10.2021\n(1-қисм, 2-қисм, 3-қисм, 4-қисм, 5-қисм, 6-қисм, 7-қисм, 8-қисм, 9-қисм, 10-қисм, 11-қисм, 12-қисм, 13-қисм)\nСизга бир мисол айтай. Бизнинг қишлоқларда қабрларни юзга суриш, мадад сўраш йўқ эди, бирор киши одат ҳам қилган эмас. Бундай ширк ишларнинг қандай бошланганини эшитинг. Қишлоқ аҳлидан бири марҳум пирини тушида кўрибди. Пири: “Менинг қабримни юзингга суриб, тавоф қилгин”, деган эмиш.\nЭртасига чиқиб қабрни тавоф қила бошлабди. Сўнгра бир қоровул қўйиб, зиёратга келган кишиларга пирнинг васиятини эшиттириб, уларни ҳам дуо-тиловат ўрнига қабрга юзни суриш, тавоф қилишга ундай бошлабди. Шу сабабли бу нарса бутун оммага одат бўлди. Энди “Ким туш кўрган экан?” десангиз, қишлоқдаги энг бемаъни, бетайин бўлиш билан бирга “асҳобул адл” нинг мухлис аъзоларидан экан. Аввалига солиҳ кишилар, уламолар қаттиқ қаршилик қилдилар. Сўнгра уларни қўмитага чақириб, дўқ-пўписа билан: “Ҳар бир киши ҳур фикр ҳамда амалга эга. Ким бу нарсаларга тўсиқ бўлса, ҳибсга олинади!” дея дағдаға қилишди. Имом чуқур “уф” тортиб, сўзида давом этди.\n– Бу қўмитанинг барпо бўлганига икки ой ҳам бўлмасдан, мужаллад-мужаллад дафтарлар тўлдирилиб, назоратчи идораларга жўнатиб юборилди. Дафтарнинг энг катта қисмини уламолар, диндорлар ҳамда улар билан борди-келди қилувчиларнинг тўлиқ рўйхати ташкил этади. Хусусан, бу диндорлар кимларга қарши экани, душманчилигидан қандай фойдаланиш мумкинлиги қабилидаги маълумотлар... Мен сўзни бўлиб, тоғам тўғриларида сўрадим.\n– У кишига ўхшаган буюк зотларнинг ҳар бир ишлари ипидан-игнасигача рўйхатга олинган. Ноҳия қўмитаси у Аъзам Ҳошимий 65 кишини қаттиқ ва махфий назорат қилишга кўрсатма берган. Шу сабаб у кишини “хатарли руҳоний”, дейишиб, бутун қўмита аъзоларига учрашувга келган ҳар бир одамни қаттиқ назорат қилишга буюрилган. Мен ҳам ўз кўрган-билган воқеаларимни ҳикоя қилиб бердим. Сўзимнинг охирида Саййид Жалолиддин эшоннинг бу ҳийлалардан огоҳ бўлиб, Афғонистонга қайтиб кетганини айтдим. Имом ҳайратда қолиб: “Жуда ажойиб иш бўлибди-ку, афғоний ҳазрат Ғозий Омонуллоҳнинг пирзодаси эканини даъво қиларди. Социализмни ҳимоя қилмаса-да, “Социализм инсонни дунёда “аъло-иллиййин” (жаннат)га етказгувчи низом бўлиб кўриняпти”, дер эди. Эртасига бизни дўстона меҳрибонлик билан кузатиб қолди. Коммунистлар мамлакатда бўлаётган ҳодисалардан уламоларнинг фикрини чалғитиш учун янги бир ўйин ўйнашарди. Аслида ихтилофли бўлган масалаларни ўртага ташлаб, уламолардан ҳал қилиб беришни сўрашарди. Баҳсу мунозаралар кескинлашиб кетар, бу эса уламоларнинг ўзаро шахсий адоватларига сабаб бўлар ҳамда дин учун қайғуриш эсдан чиқиб, ўз шаъни учун кураш бошланар эди. Коммунистлар тўрига илинган баъзи муллолар иккиламчи масалаларни бемақсад зўр бериб, баён қила бошладилар. Шубҳасиз, бу масалалар китобларда зикр қилинган бўлса-да, илми оз, тор фикрли муллолар бу масалаларда баҳслашишга шўнғиган эдилар.\nБироқ узоқни кўра билган, етук, доно уламолар аралашмас, баъзи вақтлар эса бу ихтилофлар омма ва халқ орасида ҳам кенг қулоч ёзишидан тўхтатиб қолардилар. Бу баҳсларга назар солган кишининг ақлига Ислом мамлакати ҳамда мусулмонларни йўқотиш учун тобора сиқиб бораётган зулм панжаларини қирқиб ташлаш тўғрисида фикрлаш ўрнига, балки “Жума намозидан сўнг эҳтиёти пешин ўқиш керакми йўқми? Аттаҳиётда кўрсаткич бармоқ билан ишора жоизми ёки ножоиз? Мавлуд ўқилганда маҳалла қиёмда туриши зарурми ёки зарур эмасми? Расулуллоҳ соллаллоҳу алайҳи ва салламнинг муборак соялари борми ёки йўқ? Расулуллоҳ алайҳиссаломнинг ота-оналари кофир ҳукмидами ёки ундай эмасми?” каби масалаларда фикрлаш зарурроқ экан-да, деган мулоҳаза келарди. Намоз ўқишга ижозат берилган масжидларда ушбу баҳслар ошкора қилинаётган эди. Уларнинг бу ўйинлари ниҳоятда яхши самара берди. Уламолар келгуси авлодга етказиб бериш зиммаларига фарз бўлган Ислом динини асраш ҳақида фикрлаш ўрнига, бутун иқтидору салоҳиятларини шу баҳсларга сарфлай бошладилар. Авом халқ эса “Асҳобул адл”нинг ҳийла-найрангларини унутиб, уламолар билан овора бўлиб қолди.\nАЛВИДО ВАТАН! Махсус Илм Китоб


Тоғли Қорабоғ - жанг майдонидан видеолавҳа\n(0:41 / 4.22Mb / просмотров видео: 5926)\n00:27 04.04.2016 (Янгиланган 12:37 04.04.2016)\nАрманистон расмийлари хабарига кўра, бўлиб ўтган жанглар оқибатида республика 18 аскар йўқотган. Озарбайжон эса 12 нафар аскар, 1 вертолёт ва бир танк йўқотган. Ундан ташқари танч аҳоли орасида ҳам бир неча қурбонлар бор.\nТОШКЕНТ, 3 апр — Sputnik. Бугун Тоғли Қорабоғ республикаси учувчисиз аппарат ёрдамида суратга олинга видеолавҳаларни намойиш этди. У ерда Озарбайжон томонидан қурбон бўлган аскарлар ва йўқ қилинган техника акс эттирилган.\nАрманистон расмийлари хабарига кўра, бўлиб ўтган жанглар оқибатида республика 18 аскар йўқотган. Озарбайжон эса 12 нафар аскар, 1 вертолёт ва бир танк йўқотган. Ундан ташқари танч аҳоли орасида ҳам бир неча қурбонлар бор. Озарбайжон, аввал ушбу йўқотишларни умуман тан олмаган эди, лекин кейинчалик, интернетда Озарбайжан белгилари бўлган портлатилган вертолет расвирлари намойиш этилгач — тан олди.\nЭслатиб ўтамиз, Тоғли Қорабоғ учун қақшатқич тортишув бошланганига 30 йилдан кўп бўлди. Собиқ СССР давридан асосан арманилар яшайдиган Тоғли Қорабоғ Озарбайжон маъмурияти остидан чиқишга қатъий қарор қилди. Озарбайжон эса бунга қарши бўлиб бир неча йил давом этган уруш бошланган эди.\n1994 йилда имзоланган Бешкек протоклига кўра томонлар ўзаро муросага келишгандек эди, лекин бир неча йил давом этган тинчликдан кейин, тан олинмаган Тоғли Қорбоғ республикасида жангавор ҳаракатлар яна бошланди. 2016 йилнинг 2 апрелида республика ҳудудида бир неча ўнлаб кишининг умрига зомин бўлган жанглар бўлиб ўтди. Озарбайжон билан Арманистон айбни бир-бирига тўнкамоқда.\nРоссия президенти Владимир Путин иккала мамлакат раҳбарларидан можарони дарҳол бас қилишни талаб қилмоқда. Россия Мудофаа вазири Сергей Шойгу ва ташқи Ишлар вазири Сергей Лавров Арманистон ва Озарбайжондаги ҳамкасабалари билан мулоқотда бўлиб, уларни жанговор ҳаракатларни бас қилишга ундамоқда.\nҚизалоқ Zoom᾽даги онлайн учрашувда отасининг ҳамкасбларига оилада рўй берган кичик бир воқеани айтиб бериб, уларни кулдирди.\n“RT” хабарига кўра, қизиқ ҳолат 19 февраль куни Американинг “Layer Origin Nutrition” озиқ-овқат қўшимчаларини ишлаб чиқарувчи компанияси ходимлари билан рўй берган.\nYoutube / 394th District Court of Texas - Live Stream\n“Мен мушук эмасман”: адвокат суд мажлисида ноқулай вазиятга тушиб қолди\nХодимларнинг Zoom᾽даги учрашуви одатдагидек бўлиб ўтаётган эди, бироқ улардан бирининг қисқа муддатга компьютердан узоқлашишига тўғри келди. Ҳамкасблар усиз суҳбатни давом эттиришаётган вақтда экранда кутилмаганда кичкина қизалоқ пайдо бўлиб, отасининг ҳамкасблари билан суҳбатлаша бошлади.\nКатталар хурсанд бўлиб кичкинтой билан саломлашишди, у эса уларга ўзи чизган суратни кўрсатди. Қизалоқ суратда отаси Супербоулга (ҳар йили бир марта ўтказиладиган Америка футболи бўйича асосий ўйин) кўп пул сарфлагани учун онаси уни койиётганини тасвирлаганини ҳикоя қилиб беради.\nШу пайт қизалоқнинг отаси қайтиб келиб, ўз ўрнига ўтиради. Видеода эркак нима сабабдан ҳамкасблари кулаётганини узоқ англамай турганини кўриш мумкин.\n10:34 04.03.2021 (Янгиланган 10:41 04.03.2021)\nТошкент шаҳар ИИББ Шон-шараф музейи 2020 йил охирида янгитдан бунёд этилди. Музейнинг энг қизиқарли қисми - тарихий бошланиш қисми ҳисобланади. Тошкент ҳудудида жиноятчиликка қарши кураш пайдо бўлиш, шаклланиш тарихи ҳақида ҳикоя қилувчи экспозициялар мавжуд.\nМузейда Тошкент шаҳар ҳудудида жамоат тартибини сақлаш, жиноятчиликка қарши курашиш тузилмаларининг пайдо бўлиши, шаклланиши тарихи турли йиллардаги ички ишлар органларидаги ўзгаришлар, ислоҳотлар, бу тизимда намунали хизмат қилган ходимларнинг шахсий коллекциялари ва аҳоли ўртасида шов-шувга сабаб бўлган жиноят ишига оид бўлган далилий ашё сифатида олинган қурол-аслаҳалар, буюмлар ўз ичига олган экспозициялар мавжуд.\nқизиқарли видео, ИИВ, ИИББ, Тошкент, Ўзбекистон


ЎзА - Тўрақўрғонлик болажонларга муносиб туҳфа\n03.05.2018 14:52 Чоп этиш версияси\nТўрақўрғонлик болажонларга муносиб туҳфа\nМамлакатимизда мактабгача таълим муассасалари фаолиятини ривожлантириш, болаларни мактабга тайёрлашга алоҳида эътибор қаратиб келинмоқда. Давлатимиз раҳбари Шавкат Мирзиёев ҳудудларга ташрифи доирасида шундай муассасаларда бўлиб, фаолияти билан танишмоқда. Бу бежиз эмас, мутахассислар фикрича, ўқувчиларнинг фанларни қанчалик пухта ўзлаштириши боғчада олган билимига боғлиқ.\nДавлатимиз раҳбарининг 2016 йил 29 декабрдаги “2017-2021 йилларда мактабгача таълим тизимини янада такомиллаштириш чора-тадбирлари тўғрисида”ги қарори ижроси доирасида бу каби таълим масканлари моддий-техник базасини мустаҳкамлаш, янгиларини қуриш, болаларни боғчага тўлиқ қамраб олиш юзасидан тизимли ишлар амалга оширилмоқда.\nМазкур ҳужжатлар ижроси юзасидан Наманган вилоятида ҳам кенг кўламли ишлар амалга оширилмоқда.\nПрезидентимиз кўрсатмалари асосида Тўрақўрғон тумани “Янгиобод” маҳалла фуқаролар йиғини ҳудудида қурилган 10-мактабгача таълим муассасаси лойиҳа қиймати 2 миллиард 250 миллион сўм.\nИсҳоқхон Ибрат мажмуаси ёнида жойлашган боғчада болажонлар таълим-тарбия олиши учун барча шароит яратилди. Жорий йил давомида боғчага 200 нафар болани қамраб олиш режалаштирилган. Муҳими, боғча ишга туширилиши муносабати билан 25 та доимий иш ўрни яратилди.\nПрезидентимизга боғча ўтказилаётган машғулотлар жараёни, яратилган шароитлар ҳақида маълумот берилди.\nЗиёдулла Жонибеков, Муҳаммад Амин (сурат) ЎзА


Ўзбек мобил алоқа бозорига кимлар келдию-кетди? - BBC News O'zbek\nЎзбек мобил алоқа бозорига кимлар келдию-кетди?\nImage caption "Уздунробита" бутун СССР маконидаги илк мобил алоқа ширкатлардан бири бўлган.\nЎзбекистон мобил алоқа бозори энг гуркираб ривожланаётган бозор ҳисобланади ва мобил алоқадан фойдаланаётган мижозларнинг сони 25 миллиондан ортиқ экани хабар қилинган.\nЎзбек мобил алоқа бозорининг кашшофи "Уздунробита" бутун СССР маконидаги илк ширкатлардан бири бўлганди.\n1991 йилда ўзбекистонлик олим ва тадбиркор Санжар Умаров АҚШ-Россия-Ўзбекистон қўшма корхонаси "Уздунробита"га асос солган.\n1996 йилгача "Уздунробита" бу бозордаги ягона ўйинчи эди.\nЎша йили Ўзбекистонда 5 та мобил телефон ширкати иш бошлади.\nБулар - DAEWOO Unitel, COSCOM, Uzmakom, Buztel ва Perfectum Mobile.\nКўпчилик DAEWOO Unitelнинг пойтахт Тошкентда кенг, ёруғ ва худди илғор Ғарб мамлакатларидагидек мижозларга хушмуомалалик билан хизмат кўрсатадиган офислари очилганини яхши эслашади.\nCOSCOM эса "бу компаниядаги телефон рақаминг билан чет элда ҳам гаплашиш мумкин"лиги, яъни роуминг хизмати мавжудлиги билан кишилар эътиборини тортган эди.\nМамлакатдаги қатор машҳур кишилар COSCOM мижозлари эди.\nКўп йиллар давомида Ўзбекистонда мобил алоқа фақат Тошкент ва пойтахт атрофи билан чекланиб қолди.\n2000 йилда Ўзбекистон жанубига Ўзбекистон Исломий Ҳаракати жангарилари ҳужум қилгани айтилиб, катта сондаги Мудофаа вазирлиги ҳарбийларининг ва мамлакат раҳбарларининг сафарбарлиги қисқа вақтда Сурхондарё тоғларида "Уздунробита" антенналарини ўрнатишга туртки берган, фақат Термизда ишлайдиган сотовий телефонлар бутун вилоят ҳудудида сигналга эга бўлгани кўпчиликни ҳайрон қолдирган эди.\nКейинроқ Skytel ширкати ҳам иш бошлади.\nЎзбекистонда олтита мобил телефон ширкати фаолият юритаётгани билан фахрланиш туйғулари битилган мақолалар маҳаллий матбуотда бот-бот кўриниб қоларди.\n2004 йил бу бозорда анча-мунча ўзгаришлар юз берди.\nРоссиянинг МТСи "Уздунробитага" эгалик қила бошлади, DAEWOO Unitelни Ҳолланд ширкати сотиб олди, Россиянинг МТСи ва Beelineи Ўзбек бозоридаги фаолликларини оширди.\nЎша йили Ўзбекистон Телекоммуникация агентлиги ўз ширкати Uzbektelecom Mobileни ҳам ишга туширди.\n2006 йилда Beeline тренди остида ишлайдиган Россиянинг "Вимпелком" ширкати Buztel ва Unitelширкатларини сотиб олганини эълон қилди.\nЎшанда "Вимпелком" хабар қилишича, Unitelни 200 миллион долларга сотиб олган ва Unitelнинг бўйнидаги 13 миллион доллар қарзни тўлашни ҳам ўз зиммасига олган.\nМалайзиянинг Bakrie гуруҳига тегишли Buztelнинг ҳам 2 миллион доллардан зиёд қарзи борлиги, бу қарз билан бирга яна 60 миллион долларга сотиб олингани хабар қилинган.\n2007 йилда COSCON TeliaSonera назоратига ўтиб, Ucell деб атала бошлади.\nМобил алоқа бозори асосчиларидан Санжар Умаровга кўра, айнан 1996 йилдан бу соҳа порахўрликка бота бошлаган ва лицензия беришни Ўзбекистонда таъсирли шахслар ўз назорати остига олишган.\nЎзбекистон телеканалларида бутун халқ севиб томоша қилган телесериалларга ҳомийлик қилган DAEWOO Unitelнинг қандай қилиб 13 миллион долларлик қарздорга айланишининг асл сабаблари худди 9,5 миллион ўзбекистонликнинг мобил алоқасиз қолиши сабабларига ўхшаб кенг жамоатчиликка ошкор бўлмасдан қолган.\nImage caption DAEWOO Unitel Ўзбекистондаги энг муваффақиятли ширкатлардан деб кўрилган.\n2012 йил майигача Ўзбекистонда мобил алоқа мижозлари ва Интернетдан фойдаланувчиларнинг сони қанчалар тез кўпайиб бораётгани тез-тез янгиликлар сарлавҳаларига айланиб турарди.\nҚатор қонунбузарликларда айбланган "Уздунробита" можаросидан кейин мамлакатдаги жами мобил телефон сўзлашувчилари сонини эълон қилмаслик афзал кўрилмоқда.\nБугун бу бозорда тўрт ўйинчи қолган ва улар кўплаб мушкулликларга дуч келмоқдалар.\nМижозлар алоқа сифати ёмонлашганидан шикоят қиладилар.\nБироқ "ўйинчилар"ни мижозлар шикоятидан кўра ўз бошига "Уздунробита"нинг куни тушмаслиги борасидаги хавотир кўпроқ ўйлантиради.\nМТС ширкатига тегишли мол-мулк бир неча марта кимошди савдосига қўйилиб харидор чиқмаганини ҳам ана ўша хавотир билан изоҳлаш мумкиндир.\nНиҳоят "Уздунробита" мулкини давлат тасарруфига ўтказишга қарор қилинган.\n"Интерфакс" хабар агентлигининг Ўзбекистон Давлат Алоқа ва ахборотлаштириш агентлигидаги манбаъга таяниб хабар беришича, бу ҳақдаги қарор МТС нинг касодга учраган шўъба корхонаси бўлмиш "Уздунробита" кредиторлари томонидан 12 август куни қабул қилинган.\n"Уздунробита"нинг кимошди савдосига қўйилган бир неча юз миллион долларлик мол-мулкига харидор топилмагани айтилади.\nБи-би-си МТС ширкатининг ҳимоячиси Владимир Козин билан боғланиб, аввалига ундан "Уздунробита" мулкининг мусодара қилинишига муносабатини сўраган.\nСанжар Умаров ўзбек мобил алоқа бозори ҳақида\nУздунробита касод деб эълон қилинди, МТС можароси битдими?


Олий лига. Қорақалпоғистонлик футболчилар учун омадли келган тур- Kruz.uz\nОлий лига. Қорақалпоғистонлик футболчилар учун омадли келган тур\n16:07, 03.05.2016 3456 0 Спорт\nОлий лиганинг 7-тур учрашувлари бўлиб ўтганидан хабарингиз бор. Хўш ушбу турда Қорақалпоқ футболи тарбияланувчилари қандай ўйнашди? KRuz.uz сайти бу ҳақда тўхталиб ўтади.\nСаламат Қуттибаевдан учинчи гол\n“Бухоро” таркибида тўп сураётган Саламат Қуттибаев “Қизилқум”га қарши баҳснинг 65-дақиқасида ҳисобни очувчи голга муаллифлик қилди. Бухороликлар сафарда қўлга киритилган муҳим 3 очко эвазига 6–ўринга кўтарилиб олишди. Мазкур гол Саламат учун мавсумдаги учинчиси бўлди. У ўйиннинг 83-дақиқасида ўз ўрнини Баҳодир Пардаевга бўшатиб берди.\nНаврўз Алимов ярим соат ўйнади\n“Қўқон-1912” футболчиси Наврўз Алимов “Металлург” билан ўйиннинг 61-дақиқасида Абдуллоҳ Олимовнинг ўрнига захирадан майдонга тушди. Афсуски Наврўзнинг майдонга тушиши, жамоаси учун омадли келмади. Қўқонликлар сафарда 1:3 ҳисобида мағлуб бўлишди ва турнир жадвалининг 13-поғонасига тушиб кетишди.\n“Нефтчи” шарафини ҳимоя қилаётган Дамир Низанов “Шўртан”га қарши ўйинда майдонга тушмади. Унинг жамоадошлари ўз майдонида Ғузорликлар билан 2:2 ҳисобидаги дурангга имзо чекишди.\nОйбек Нурбоев энг яхши футболчи\n“Қўқон-1912”да ўйнаётган яна бир қорақалпоғистонлик футболчи Ойбек Нурбоев “Металлург”га қарши ўйинда майдонда тўлиқ 90 дақиқа ҳаракат қилди. Гарчи унинг жамоаси 1:3 ҳисобида имкониятни бой берган бўлса ҳам, Ойбек жамоасининг энг яхши футболчиси сифатида эътироф этилди.\nАзамат Алланиязовдан навбатдаги гол\n"Насаф" шарафини ҳимоя қилаётган Азамат Алланиязов ушбу турда “Андижон”га қарши ўйиннинг 61-дақиқасида ўйинда ҳисобни очувчи голга муаллифлик қилди. Бу Азаматнинг ушбу мавсумдаги учинчи голи эди. Ўз майдонида йирик 3:0 ҳисобида зафар қучган Қаршиликлар 19 очко билан учинчи ўринда боришмоқда.


27 июл 2021, Тошкент вақти: 11:21\nҚирғизистон Соғлиқни сақлаш вазирлиги маълумотларига таяниб, 15 июн куни эрталаб эълон қилинишича, сўнгги тўрт кеча-кундуз ичида Ўш ва Жалолободда ҳаммаси бўлиб 171 киши ҳалок бўлган. Шу жумладан, Ўш вилоятида 128, Жалолобод вилоятида 43 киши ўлдирилган.\nЛекин бу расмий маълумот фожеа кўламини реал акс эттирмаётгани аниқ кўриниб турибди.\nҚирғизистон ўтиш даври президенти Роза Ўтунбаева ҳам мана шундай фикрда.\n15 июн куни Бишкекда ўтказилган матбуот анжуманида Ўтунбаева мана бундай деди: “Қирғизистон жанубида ҳалок бўлганлар реал сонини ҳеч ким билмайди”.\n- Ҳар хил рақамлар айтилмоқда, масалан, 700 киши ўлгани тўғрисида гапирилмоқда. Бу маълумотларнинг барчаси реал бўлиши мумкин, чунки осиёча удумларга кўра, кўпчилик яқинларини вафот этиши биланоқ дафн қилади. Баъзилар суд-тиббий экспертизаси ўтказишни истамайди ва майитларни олиб кетиб қолади, деди Роза Ўтунбаева, деб хабар қилди 24.kg агентлиги.\nДунёнинг бир бир қатор етакчи оммавий ахборот воситалари ҳам қурбонлар сони расмий статистикадан кўпроқ бўлиши мумкинлигини айтмоқда.\nЎшлик мустақил журналистларнинг иддао қилишича, уларнинг маҳалла қўмиталари раисларидан олган маълумотлари расмий статистикани акс эттирмайди.\n- Жалолобод ва Ўшда жами бўлиб 2604 та одам қурбон бўлган, деб иддао қилди ўз исми ошкор этилишини истамаган журналист.\nУнга кўра, култепалар остидан топилмаган ҳамда вазият ўта оғир бўлган ҳудудларда қолиб кетаётган жасадлар ҳали ҳисобланмаган.\nЎш шаҳридаги маҳалла ва кварталлар бир неча ҳудудий кенгашларга бирлаштирилган.\nШаҳарнинг жануби-шарқидаги Ўн адир шаҳарчаси тўлалигича алоҳида бир ҳудудий кенгашдир.\nБиз шу кенгаш раиси Солижон Худойбердиевдан талафотлар тўғрисида 15 июн куни сўрадик.\nСолижон Худойбердиев: 11 июндан бугунга қадар 41 та бола вафот этди. Бари ëш йигитлар. Энг кичиги шу 15 ëшга кирган бола ҳам бор. Энг каттаси 45 ëш атрофидаги болалар.\nОзодлик: Улар нимадан ҳалок бўлди?\nСолижон Худойбердиев: Ўқдан ҳалок бўлди. Снайпер деган палакати бор экан. Шундан ҳалок бўлди. Бизнинг болаларда ҳеч қанақа қурол йўқ¸ бошқа йўқ. Ўзларини ҳимоя қиламиз¸ деб ëғоч таëқ кўтариб олишган. Уларда полностю қуролда. Армиянинг қуроли десангиз бўлаверади.\nОзодлик: Аëллар ва болалар ҳам бор-ми?\nСолижон Худойбердиев: Аëллардан йўқ. Аëлларни энди у ëққа чиқармадикда. Улар уйдан чиқишмади. Фақат эркаклар “Шулар билан муросага келиб қолармиканмиз ëки таëқ билан қувлаб солармиканмиз” деган фикрда чиқдик. Лекин бунақа ўлим бўлади деган хаëлнинг ўзи йўқ эди.\nОзодлик: Ўлган одамлардан нечтаси расмий давлат рўйхатига киритилган?\nСолижон Худойбердиев: Уни билмайман лекин. Биз ўзимиз йиққан нима бу. Қаерга бўлса¸ сўраган ерга биз информацияни бераяпмиз.\nОзодлик: Менимча¸ давлатнинг рўйхатидан ўтиш учун ўша майитлар моргга олиб бориб доктор хулоса ëзиши керак. Бу 41 киши шунақа қилинганми?\nСолижон Худойбердиев: Йўқ. Улар фақат ўзимизнинг нимадан. У ëқдан медэкспертизадан ҳеч ким чиқмаган.\nОзодлик: Бедарак йўқолганлар борми?\nСолижон Худойбердиев: Бедарак йўқолганлар 14 та.\n- Яраланганлар 91 та бўлди. Чочма ўқ билан ярадор бўлганлар бор¸ снайпер билан урган¸ оëғидан ярадор бўлганлар бор. Ярадор кўп¸ дейди Солижон Худойбердиев.\nЎш шаҳри Ўн адир мавзеи маъмурий ҳудудий кенгаши раиси Солижон Худойбердиев билан бу суҳбатни 15 июн, куннинг биринчи ярмида ўтказган эдик.\nТушдан кейин олинган маълумотларга кўра, Ўн адирда ўлдирилганлар рўйхати яна камида 4 кишига кўпайди.\nСолижон Худойбердиев: Охирги нимада ўлганлар мана 47 та бўлибди.\nОзодлик: Эрталаб гаплашганимиздан бери ўлдими?\nСолижон Худойбердиев: Ҳа.\nОзодлик: Ким ўлдирди? Қанақа қилиб ўлдирди?\nСолижон Худойбердиев: Боғларнинг ичида яна отишма бўляптида. Қабристоннинг орқа томонидада. Ўша ëқдан снайперда отяптида. Мана ҳозир у ëқ бу ëғи 45 та бўляпти.\nОзодлик: Ҳукумат ўшаларга қарши куч олиб келмаяптими? Солдат олиб келмаяптими?\n- Солдат бўлгани билан қарашмаяптида¸ тополмаяпти. Улар кетгандан кейин чиқяпти. Улар бекиниб ëтибдида. Улар келяптию бир қатор тариллатиб ўтиб кетяпти¸ дейди Солижон Худойбердиев.\nДемак, шундай қилиб, 11 июндан 15 июн тушдан кейингача Ўшнинг Ўн адирида камида 45 киши ўлдирилди.\nСолижон Худойбердиев билан ўтказилган суҳбатдан шу маълум бўлдики, мавзеда ҳалок бўлганларнинг биронтаси ҳам Қирғизистон Соғлиқни сақлаш вазирлиги рўйхатига кирмаган.\nЎн адирдаги вазиятни атрофлича ўрганар эканмиз, кенгаш раиси айтаётган рақамлар билан ўшлик мустақил журналистлар қўлга киритган маълумотлар ўртасида фарқ борлигини кўрдик. Журналистлар Ўн адирда 140 дан зиёд одам ўлгани тўғрисида айтмоқда. Аммо қурбонлар ҳақидаги маълумотни мустақил равишда текширишнинг имкони йўқ. Бу зўравонликлардан сўнг мазкур иддаоларни текширадиган терговчиларга ҳавола.


ТОШКЕНТ, 6 авг – Sputnik. Ерга осмонўпар бино катталигида улкан астероид яқинлашмоқда. Бу ҳақда “Известия” нашри хабар қилди.\nХабарда айтилишича, 10 август куни 2006 QQ23 астероиди соатига 17 минг километрда ҳаракатланиб, Ердан атиги 0,049 астрономик бирлик (7,3 миллион километр)да учиб ўтади.\nТаъкидланишича, бу астероидни Ерга яқин объект сифатида қараш мумкин. Бундан ташқари астероид Ердан 0,05 астрономик бирликдан қисқа масофада ўтгани учун уни хавфли астероидлар қаторига қўшиш мумкин.\nУшбу астероиднинг диаметри тахминан 570 метрни ташкил этади. Бу эса АҚШдаги машҳур Эмпайр-стейт-билдинг ўсмонўпар биноси баландлиги (443 метр)дан ҳам каттадир.\nNASA’ вакилларининг қайд этишича, ҳозирда бу фазовий жисм Ерга ҳеч қандай хавф туғдирмайди. Чунки ҳар йили ўртача олтита бу катталикдаги астероид Ер олдидан учиб ўтади.\nNASA ерга яқин объектларни кузатишда ва астероид хавфига қарши чоралар ишлаб чиқишда давом этади.


Карантин даврида Қурбон хайитини ўқилиши | Bulungur.uz\nКарантин даврида Қурбон хайитини ўқилиши\nSubmitted by badmin on 30.07.2020 - 15:11\nҚурбон хайитини нишонлаш тўғрисидаги қарорида ушбу байрамни карантин қоидаларига риоя қилган ҳолда халқимизни миллий ва диний анъаналарига мос равишда ўтказиш борасида вазифалар белгиланди.\nҲаммага маълумки бугунги синовли кунларда халқимиз бир тану бир жон бўлиб дунё халқлари бошига келган ушбу касалликка сабр матонат билан курашмоқда.\nҚурбон ҳайитини нишонлаш тўғрисидаги қарорда белгиланган муҳим фазифалар Қурбон хайитини юртимизда карантин қоидаларига амал қилган ҳолда, кўтаринки руҳда ўтказиш асосий мақсад.\nУшбу улуғ айём кунларида бугунги синовли даврни эътиборга олган ҳолда сабру қанот билан мухтожларга янада эътиборли бўлсак, янаям фазилатли бўлади.\nСаҳобалардан бири мушкул аҳволга тушиб қолганида Росулуллоҳ соллаллоҳу алайҳи васалламдан сўрадилар : Эй Аллоҳнинг расули, нажот нимада? Росули Акрам алайҳиссалом " Тилингни тий, уйингда қол ва хатоларингга йиғла " дедилар ( Имом Термизий ривояти).\nКасаллик қайси юртда кенг тарқалса карантин қоидаларига амал қилиш вожиб.\nБундай пайтда чора тадбирларни белгилаш соҳа мутахассислари ва шифоеорларга боғлиқ бўлиб, улар томонидан чиқарилган қонун қоидаларга барча аҳоли амал қилиши зарур.\nШунингдек бу кунларда имкони етганлар қурбонлик қилиши энг афзал ибодат ҳисобланади. Аллоҳ таоло Қурбон ҳайити кунида бизларни ҳайит намозини ўқишга қурби етгани кишиларга эса қурбонлик қилишга буюрган. Қурони каримда бу ҳақда шундай баён қилган : " Бас, Роббингиз учун намоз ўқинг ва ( туя) сўйиб қурбонлик қилинг " ( Кавсар сураси, 2 оят) .\nБу йилги Қурбон ҳайити кунлари карантин кунларига тўғри келиши муносабати билан Қурбон ҳайити пандемия даврида жамоат бўлиб ўқилмайди унинг ўрнига зуҳо намози ўқилади.\nҚурбон ҳайити намози адо қилинмаса ҳам байрам кайфиятини сақлаб қолиш учун, қачоники ҳайит намози бирор узр сабабли ўқилмай қолса, икки ёки тўрт ракаат нафл намоз ўқиш мустахаб бўлади. Тўрт ракаат ўқиган афзал.\nШундай экан Қурбон ҳайити кунларида савоб ишларни кўпайтириш, такбири ташриқ айтиш, нафл ибодат қилиш, чиройли еийимларни кийиш, хушбўйланиш, қурбонлик қилиш, яқинларга ҳадялар улашиш савоб ишлардан ҳисобланади.\nАллоҳ таоло юртимизни офат балоларидан ўзи хифзи ҳимоясида асраб Қурбон ҳайити кунларига соғ саломат етказсин.\nБулунғур тумани Килдон масжиди имом хатиби Т. Маматқулов мақоласи\n2015-2020 © Булунгур туман ҳокимлиги. Maked by: SAKTRM


Тошкент вилояти Қибрай туманида туркиялик инвесторлар билан ҳамкорликда қиймати 27 миллиард 480 миллион сўм бўлган "AGRODINAMIX" масъулияти чекланган жамияти шаклидаги замонавий иссиқхона ишга туширилди.\nҚўшма корхонанинг ишга туширилиши муносабати билан ташкил этилган тадбирда туман сектор раҳбарлари ва ҳокимлик мутасаддилари, фаоллар иштирок этди.\nТуманнинг “Дўстлик” маҳалла фуқаролар йиғини ҳудудида 3.35 гектар ер майдонида Нидерландия (Голландия) технологияси асосида қурилган ушбу замонавий иссиқхонада 60 нафарга яқин маҳалла хотин-қиз ва ёшлари иш билан таъминланди.\nТуман ҳокими М.Миркасимов корхона фаолияти, у ерда хотин-қизлар учун яратилган шароитлар билан танишиб, ишчилар билан суҳбатлашди.\nКорхона йилига 11 миллиард сўмлик 800 тонна маҳсулот ишлаб чиқариш қувватига эга бўлиб, корхона томонидан бир йилда 1 миллион долларлик 600 тонна маҳсулот экспорт қилиниши режалаштирилган.


Гидрометеорология хизмати маркази эртага, 23 июль куни қандай об-ҳаво кутилаётганини маълум қилди.\nТошкент шаҳри. Ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 23-25 даража, кундузи 37-39 даража иссиқ бўлади.\nҚорақалпоғистон Республикаси. Ҳаво бироз булутли бўлади, баъзи жойларда ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 15-20 м/с гача кучаяди, баъзида 23-28 м/с гача кучайиши мумкин. Ҳарорат кечаси 22-27 даража, кундузи 33-38 даража иссиқ бўлади.\nХоразм вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучаяди, баъзида 23-28 м/с гача кучайиши мумкин. Ҳарорат кечаси 22-27 даража, кундузи 33-38 даража иссиқ бўлади.\nБухоро ва Навоий вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучаяди, баъзида 23-28 м/с гача кучайиши мумкин. Ҳарорат кечаси 22-27 даража, кундузи 37-42 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучаяди. Ҳарорат кечаси 20-25 даража, кундузи 35-40 даража иссиқ бўлади.\nАндижон, Наманган, Фарғона вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 19-24 даража, кундузи 34-39 даража иссиқ бўлади.\nРеспубликанинг тоғли ҳудудлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 14-19 даража илиқ, кундузи 25-30 даража иссиқ бўлади.


Одамларга шунчаки пул тарқатса нима бўлади? – Россия МБ раҳбари жавоб берди - 21.06.2021, Sputnik Ўзбекистон\nМутахассис айтишига кўра, бундай ҳолда иқтисодиёт ўсиши бўлмайди, фақат инфляция миқдори ошади холос. Бу эса негатив оқибатларга олиб келиши аниқ. 21.06.2021, Sputnik Ўзбекистон\nТОШКЕНТ, 21 июн - Sputnik. Исталганча қоғоз пул босмадан чиқариб одамларга тарқатса ҳаммага яхши бўлмайдими, - деган саволга Россия Россия Банки (Марказий банк) раҳбари Эльвира Набиулина жавоб берди. Мутахассис айтишига кўра, бундай ҳолда иқтисодиёт ўсиши бўлмайди, фақат нфляция миқдори ошади холос. Бу эса негатив ҳолатларга олиб келиши аниқ. Шу сабабли ҳам МБ асосий ставкасини ноль даражасига тушириш ҳам хавфли ҳисобланади. Бунда банклар томонидан ажратилаётган кредит маблағлар миқдори кескин ошади ва иқтисодга жуда кўп маблағ киритила бошлайди. Бу ҳам оқибатда инфляция ўсишига олиб келади. “Инфляция икки хонали сонга етса, бунинг бир неча оғир оқибатлари бўлиши мумкин. Биринчидан, рубл курси кескин тушиб кетади, чунки одамлар жамғармаларини инфляциядан сақлаб қолиш учун бошқа валюталарга ўтказишни бошлайди. Иккинчидан, бизнес ўз ривожланишига пул тикишни тўхтатади, чунки инфляция узоқ муддатга режалаштиришга халал беради”, - деди МБ раиси. “Ривожланган давлатларда одамлар ва бизнес инфляцион кутишлари “қотирилган”. Улар нархлар ўзгармаслигига ўрганиб қолишган. Улар 50 йилдан буён ана шундай тизимда яшаб келишмоқда ва ўз ҳукуматига ишонади. Шунинг учун ҳам ҳеч ким магазинга югурмайди. Бирор ўсиш бўлса ҳам, ҳаммаси дарҳол жойишга тушади” – деди Набиулина. МБ раҳбарининг сўзларига кўра, ривожланган давлатларда ҳам юқори даражали инфляция бўлса улар ҳам асосий ставкани оширишади. Лекин улар учун бу муаммога айланиши мумкин, чунки йиллар давомида йиғилиб қолган қарзлар бор. Бундай ҳолда ушбу қарзларга хизмат кўрсатиш нархи кескин ошиб кетади. Эслатиб ўтамиз, Россияда инфляция сўнгги бир неча йил давомида нисбатан паст даражада қолмоқда. Хусусан, 2015 йилда йиллик инфляция миқдори – 12,9 % бўлган бўлса, 2016 йилда – 5,38 %, 2017 йилда – 2,52 %, 2018 йилда – 4,27%, 2019 йилда – 3,05%, ва 2020 йилда - 4,91%ни ташкил қилган. 2021 йилнинг январь - май ойларида ўртача инфляция миқдори 5,5%ни ташкил қилмоқда. Йиллик мўлжал – 4%.\nМутахассис айтишига кўра, бундай ҳолда иқтисодиёт ўсиши бўлмайди, фақат инфляция миқдори ошади холос. Бу эса негатив оқибатларга олиб келиши аниқ.\nТОШКЕНТ, 21 июн - Sputnik. Исталганча қоғоз пул босмадан чиқариб одамларга тарқатса ҳаммага яхши бўлмайдими, - деган саволга Россия Россия Банки (Марказий банк) раҳбари Эльвира Набиулина жавоб берди.\nМутахассис айтишига кўра, бундай ҳолда иқтисодиёт ўсиши бўлмайди, фақат нфляция миқдори ошади холос. Бу эса негатив ҳолатларга олиб келиши аниқ.\n“Марказий Банкнинг пул-кредит сиёсати фақат иқтисоддаги талабга таъсир қилади. Шунчаки пул босмадан чиқариб уни одамларга тарқатса, талаб миқдори ошади, лекин таклиф ўзгармайди. Оқибатда иқтисод ўсиши ўрнига фақат инфляция ўсади”, - деди мутахассис "Комсомольская правда" нашрига берган интервьюсида.\nШу сабабли ҳам МБ асосий ставкасини ноль даражасига тушириш ҳам хавфли ҳисобланади. Бунда банклар томонидан ажратилаётган кредит маблағлар миқдори кескин ошади ва иқтисодга жуда кўп маблағ киритила бошлайди. Бу ҳам оқибатда инфляция ўсишига олиб келади.\n“Инфляция икки хонали сонга етса, бунинг бир неча оғир оқибатлари бўлиши мумкин. Биринчидан, рубл курси кескин тушиб кетади, чунки одамлар жамғармаларини инфляциядан сақлаб қолиш учун бошқа валюталарга ўтказишни бошлайди. Иккинчидан, бизнес ўз ривожланишига пул тикишни тўхтатади, чунки инфляция узоқ муддатга режалаштиришга халал беради”, - деди МБ раиси.\nМБ асосий ставка пасайтирилиши юзасидан изоҳ берди\n15 Апрел 2020, 13:58\n“Ривожланган давлатларда одамлар ва бизнес инфляцион кутишлари “қотирилган”. Улар нархлар ўзгармаслигига ўрганиб қолишган. Улар 50 йилдан буён ана шундай тизимда яшаб келишмоқда ва ўз ҳукуматига ишонади. Шунинг учун ҳам ҳеч ким магазинга югурмайди. Бирор ўсиш бўлса ҳам, ҳаммаси дарҳол жойишга тушади” – деди Набиулина.\nМБ раҳбарининг сўзларига кўра, ривожланган давлатларда ҳам юқори даражали инфляция бўлса улар ҳам асосий ставкани оширишади. Лекин улар учун бу муаммога айланиши мумкин, чунки йиллар давомида йиғилиб қолган қарзлар бор. Бундай ҳолда ушбу қарзларга хизмат кўрсатиш нархи кескин ошиб кетади.\nЭслатиб ўтамиз, Россияда инфляция сўнгги бир неча йил давомида нисбатан паст даражада қолмоқда. Хусусан, 2015 йилда йиллик инфляция миқдори – 12,9 % бўлган бўлса, 2016 йилда – 5,38 %, 2017 йилда – 2,52 %, 2018 йилда – 4,27%, 2019 йилда – 3,05%, ва 2020 йилда - 4,91%ни ташкил қилган. 2021 йилнинг январь - май ойларида ўртача инфляция миқдори 5,5%ни ташкил қилмоқда. Йиллик мўлжал – 4%.


«Миллий тикланиш» демократик партияси Ўзбекистон Республикаси Президентлигига Сарвар Отамуратов номзодини тасдиқлади\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари «Миллий тикланиш» демократик партияси Ўзбекистон Республикаси Президентлигига Сарвар Отамуратов номзодини тасдиқлади\t15:35, 15 октябрь 2016\t15 октябрь куни Тошкент шаҳрида Ўзбекистон «Миллий Тикланиш» демократик партиясининг V Съезди бўлиб ўтди. Унда жойлардан сайланган делегатлар, партия Марказий Кенгаши, Марказий назорат-тафтиш комиссияси ва партиянинг Олий Мажлис Қонунчилик палатасидаги фракцияси аъзолари иштирок этдилар.\nСъездда 2016 йил 4 декабрь кун бўлиб ўтадиган Президент сайловида партиядан Ўзбекистон Республикаси Президентлигига кўрсатилган номзодни тасдиқлаш масаласи муҳокама этилди. Амалдаги сайлов қонунчилигига асосан, Ўзбекистон Республикаси Президентлигига номзод кўрсатиш ҳуқуқига сиёсий партиялар эгадирлар. Шу билан бирга қонунчилик ва партиянинг Уставига мувофиқ, Ўзбекистон Республикаси Президенти лавозимига партия томонидан номзод кўрсатиш партиянинг олий органи – Съезди томонидан амалга оширилади. Делегатлар партиянинг VII Пленумида Съездда кўриб чиқиш учун тавсия этилган “Миллий тикланиш” демократик партияси Марказий Кенгаши раиси, партиянинг Олий Мажлис Қонунчилик палатаси фракция раҳбари Сарвар Садуллаевич Отамуратовни партиядан Ўзбекистон Республикаси Президентлиги номзод сифатида тасдиқладилар.\nСъездда номзод делегатларни сайловолди Дастури билан таништирди. Делегатлар мазкур сайловолди Дастури юзасидан ўз фикр-мулоҳазаларини билдирдилар.\nСъездда таъкидланганидек, юртимизда амалга оширилган демократик ислоҳотлар натижасида сиёсий партиялар учун тенг ҳуқуқ ва имкониятлар яратиб берилган. Улардан тўла фойдаланган ҳолда партия электорати ҳамда дастурий мақсад ва ғоялардан келиб чиқиб, Ўзбекистон Республикаси Президентлигига бўлиб ўтадиган сайловда партиянинг муносиб иштирокини таъминлаш энг муҳим вазифадир.\nШунингдек, Съезд кун тартибидаги бошқа масалалар бўйича ҳудудий партия ташкилотлари раҳбарлари олдига тегишли вазифалар қўйилди. Партиянинг сайлов кампаниясини уюшқоқлик билан ўтказишни таъминлаш борасида бир қатор вазифалар белгиланди.\nСъезд сўнгида муҳокама этилган барча масалалар юзасидан тегишли қарорлар қабул қилинди.


hidoyat.uz – “Мовароуннаҳр” нашриётининг сайти - Сизга ўхшайман!\nФарзандим дунёга келди. Бу хабарни “Самолётга улгура олармиканман?” деган хавотирли хаёл билан банд пайтимда эшитдим...\nМен ҳали у, ҳали бу жойларда сафарда эканман, юришни ўрганди, гапиришни ҳам... Бир оз катта бўлгач, “Сизга ўхшашни хоҳлайман, дадажон. Катта бўлганимда худди сиздек бўламан”, деган гапини эшитиб, бошим осмонга етди.\nКун бўйи ишхонамга неча марталаб телефон қилар, “Қачон келасиз? Эртароқ қайтинг”, деб такрорларди.\n– Хўп, ўғлим, хўп, иложи борича эртароқ бораман, кейин бирга ўйнаймиз...\nШу тарзда йиллар ўтди. Ўғлим ўн ёшга кирди. Туғилган кунига копток олдим. Жудаям суюнди. Бўйнимдан қучоқлаб, раҳмат айтди. Кейин:\n– Дада, бирга ўйнамаймизми? – деди қувноқ овозда.\n– Ўйнаймиз, албатта, ўғлим. Фақат ҳозир эмас, ишларимни битирай, хотиржам бирор жойга бориб, яйраб тўп тепамиз.\n– Ростан оборасиз-а? – сўради севиниб. Кейин қўшиб қўйди: – Катта бўлсам, сизга ўхшайман!\nЎғлим олдин мактабни, кейин университетни яхши баҳоларга тугатди. Дипломини олган куни қучоқлаб табрикладим: “Сен билан фахрланаман”, дедим кўзимга ёш тўлиб. Ўша куни у билан гаплашгим келди. “Бугун бир суҳбатлашиб ўтирайликми?” дедим. “Зўр бўларди, дада. Қанча йиллардан бери холи ўтириб гаплашмадик, – жавоб берди. – Лекин, дада, хафа бўлманг, бугун ўртоқларимга сўз берганман-да...”\nКейин нафақага чиқдим. Нафақадаги одамда энг кўп нарса бўш вақт. Зерикканимда узоқ шаҳарда ишлаётган ўғлимга телефон қилардим, унинг эса гаплашишга камдан-кам фурсати бўларди, доим бир жойга шошилиб турарди. “Вақт топишим билан бораман, дадажон. Ўзимам соғиндим. Ишларни кўрмайсизми, кундан-кунга кўпайса кўпайяпти, камаймайди. Балки келаси ҳафтага имкон топарман...”\nАммо ўғлимнинг “келаси ҳафта”си ҳеч келмади. Бир сафарги шундай суҳбатдан кейин битта ҳақиқатни тушундим – ўғлим мақсадига етибди. Доим менга ўхшашни орзу қиларди. Улғайиб, худди менинг ўзим бўлибди...


“Ўзбекистон Қуръон мусобақаси-2018”нинг Тошкент ислом институти босқичига марҳамат! – oliymahad.uz\n“Ўзбекистон Қуръон мусобақаси-2018”нинг Тошкент ислом институти босқичига марҳамат!\nХабарингиз бор, айни пайтда юртимиз бўйлаб “Ўзбекистон Қуръон мусобақаси-2018” танлови ўтказилмоқда. “Тиловат” ва “Ҳифз” йўналишларида бўлиб ўтаётган мусобақанинг туман, вилоят босқичлари ниҳоясига етиб, навбат Тошкент шаҳридаги қориларнинг Республика босқичига чиқиш учун олиб борадиган баҳсларига ҳам етиб келдик. 18, 19 март кунлари пойтахтнинг “Миллий боғ” ҳудудида жойлашган “Наврўз” кошонасида Тошкент шаҳар босқичи ўтказилади. Мазкур мусобақада Тошкент ислом институтининг қори ва қория талабалари ҳам Республика босқичига чиқиш учун алоҳида ўзаро баҳслашадилар.\nБугун 17 март куни қори талабалар Олий маъҳад масжидида эртанги олий даражадаги мусобақага йўлланма олиш учун институт саралаш мусобақасида иштирок этмоқдалар.\nШундай қилиб, барча Қуръон ихлосмандларини “Ўзбекистон Қуръон мусобақаси-2018” танловининг Тошкент ислом институти босқичини томоша қилиш учун 18, 19 март кунлари соат 9:00 да “Наврўз” кошонасига таклиф этамиз! (Томошабинлар мусобақа биносига эртароқ боришлари тавсия этилади!)\nЭслатиб ўтамиз, 18 март куни йигитлар ўз маҳоратларини намойиш қиладилар, 19 март куни эса аёл-қизлар мусобақалашадилар.\n291700cookie-check“Ўзбекистон Қуръон мусобақаси-2018”нинг Тошкент ислом институти босқичига марҳамат!no\nОлдингиДин ва жамоат арбоби Исмоил Махдум Сатти ўғли хотираси ёд этилдиКейинги«Араб тили» фани бўйича навбатдаги ўқув курсларига ҳужжатларни қабул қилиш бошланади\nРеспублика босқичига чиққан қори талабалар номи маълум бўлди | islaminstitut.uz\n[…] хабар берганимиздек, 18 март куни “Наврўз” кошонасида “Ўзбекистон Қуръон […]


Бонуччи, Гаттузо ва “Милан” учун йил омадли бошланди. Жамоа сардори ва бош мураббий ғалабадан шод / CHAMPIONAT.asia\n10:40Жозе Моуринью: "Июнда ишга қайтмоқчиман" 0 10:32Кеча Уругвай терма жамоасининг Хитойга етиб борган 9 нафар футболчиси машғулот ўтказди 3 10:15Фергюсон сақичи 390 минг фунтга сотилди 17 10:13Ўзбекистон - Уругвай. Жамоалар қандай рангли либосда майдонга тушишлари маълум 14 10:08"Интер" жазоланди 2 09:55ПСЖ ва МЮ Дуглас Коста учун курашади 0 09:50Лоран Блан мураббийлик фаолиятига қайтиши мумкин 0 09:35Касильяс қачонгача футбол ўйнашда давом этишини маълум қилди 2 09:14“Интер” “Тоттенхэм”дан Перишич учун қанча маблағ талаб қилаётгани маълум бўлди 3 08:57Роналду: “Мадрид менга жуда кўп нарса берди” 18 08:35“Ювентус” “Айнтрахт” ҳужумчиси учун 40 млн евро таклиф қилди 1 08:23Пато А Cерияга қайтмайдиган бўлди 2 08:00Костас Манолас фаолиятини МЮда давом эттириши мумкин 0 03:49Бугун намойиш этиладиган футболга оид кўрсатувлар жадвали (Спорт ТВ, Матч ТВ, Футбол ТВ) 5 03:20Лукакуда муаммо борми? 5\nБонуччи, Гаттузо ва “Милан” учун йил омадли бошланди. Жамоа сардори ва бош мураббий ғалабадан шод\n07 янв 11:59\nИталия А сериясининг 20-турида “Милан” қийин ғалабани қўлга киритди. “Кротоне”га қарши учрашувдаги ягона голга жамоа сардори Леонардо Бонуччи муаллифлик қилди.\n“Кўпчилик дебют голимни қачон уришим борасидаги саволларни бераётганди. Энди менинг уларга жавобим бор. Биз ўз иродамизни кўрсата олдик, айниқса сўнгги 10 дақиқада ҳимояда мардонавор ўйнадик. Йил бундан ҳам яхшироқ бошланиши мумкин эмасди. Мухлислар бизга ишонмоқда, биз эса бунга яхши ўйинимиз билан жавоб қайтаришимиз керак”, деб айтиб ўтди жамоа сардори.\n“Милан” мавсум аввалида асосан ўртамиёна футболчилар билан шартномалар тузди. Улар орасида “Ювентус”дан харид қилинган Бонуччинигина алоҳида ажратиб кўрсатиш мумкин эди. Мавсум аввалидаги кўнгилсиз натижалар балки ортда қолган бўлиши ҳам мумкин. “Милан”да ҳозир ҳаммасини бошидан бошлаш учун имконият бор.\n“Биз 70 дақиқа яхши футбол кўрсатдик. Кейин эса керагидан кўп хатоларга йўл қўя бошладик. Ўйин якунланиб боргани сайин, хавф кўпайиб кетаверди. Шунга қарамай, футболчилар қилаётган меҳнатдан қониқмоқдаман. Биринчи иш кунимданоқ улар айтганларимга амал қилиб келади. Бизда сифатли жамоа бор, фақатгина жиддий меҳнат қилишда давом этишимиз керак”, — деб Гаттузонинг сўзларидан иқтибос келтирган Football Italia нашри.\nҚайд этиш керак, эски йилнинг сўнгги ҳафтасида “Милан” ҳамшаҳри “Интер”ни таслим қилиб, Италия Кубогининг ярим финалига йўл олганди. 31 январь куни миланликлар финал йўлида Римнинг “Лацио” клубига қарши майдонга тушади. А сериядаги навбатдаги турни эса миланликлар 21 январь куни “Кальяри” майдонида ўтказади.


Шота Арвеладзе: «Ўйин бизнинг назоратимиз остида ўтди»\nИроқнинг «Эйр Форс» клубини мағлубиятга учратиб, ОЧЛ саралашининг 3-босқичига йўл олган «Пахтакор» бош мураббийи Шота Арвеладзе ва ҳужумчи Марат Бикмаев ўйиндан кейинги матбуот анжуманида учрашув ҳақидаги фикрлари билан ўртоқлашди.\n«Мухлисларга катта раҳмат айтишни истардим. Улар яратган муҳитнинг ғалабада ҳиссаси катта бўлди. Ўйинни тўлалигича биз назорат қилдик, деб ўйлайман. Энг юқори спорт формасида бўлмасак-да, кўплаб вазиятлар яратдик. Улардан етарли даражада фойдалана олмадик, аммо ўз олдимизга қўйилган вазифани уддаладик. Иккинчи бўлимда рақибда биргина имконият бўлди.\nЧемпионлар лигасига чиқиб, унда муносиб қатнаша оламиз, деб ўйлайман. Таркибимизда кўплаб ёш футболчилар бор. Ҳамдамов ҳақида фикрим ижобий, у захирадан тушиб, ўйинни кучайтира олди. Яхшибоев машғулотларда ўзини кўрсатмоқда, бугун қўлидан келганча жамоа учун фойдали ўйинчи бўлишга интилди. Жасур бундан юқорироқ савияда ўйнай олади. Шунингдек, Марат Бикмаев ва Жалолиддин Машариповнинг юқори классдаги ўйинчилар экани ҳам бизга жуда қўл келди.\nҲозир жамоамда ким лидер? Бутун жамоамиз – лидер. Сардоримиз – лидер. Марат, Жалолиддин кабилар – бизнинг етакчиларимиз. Айнан бир киши яққол лидер бўлиши шарт эмас», – деди грузиялик мутахассис.\nАрвеладзенинг маълум қилишича, жароҳати бор футболчилардан ҳеч бири катта эҳтимол билан кейинги ҳафтадаги ўйингача тикланиб улгурмайди. Бугунги учрашувда Акром Комилов, Сардор Собирхўжаев ва Марко Симич жароҳати сабаб майдонга туша олмаган эди.\nЎз навбатида, ҳужумчи Марат Бикмаев ҳам мавсумнинг илк ўйини учун стадионга келган клуб мухлисларига миннатдорчилик билдирди.\n«Бизни қўллаб турган мухлисларга ташаккур айтаман. Бу биз учун жуда муҳим. Истаган нарсамизга эриша олганимиздан хурсандмиз.\n«Пахтакор»га қайтганимдан хурсандман, бу ерда мени жуда илиқ кутиб олишди. Болалигим ҳам шу клубда ўтган», – деди Бикмаев.\nЭслатиб ўтамиз, «шерлар» Чемпионлар лигаси гуруҳ босқичига чиқиш учун саралашнинг сўнгги босқичида БААнинг «Ал-Наср» клубидан устун келиши керак. Ушбу учрашув 19 февраль (кейинги сешанба) куни Дубайда бўлиб ўтади. Жуфтлик ғолиби «D» гуруҳига тушади, бу квартетдан «Персеполис» (Эрон), «Ал-Садд» (Қатар) ва «Ал-Аҳли» (Саудия Арабистони) клублари ўрин олган.\nПахтакор Шота Арвеладзе Эйр Форс\nОсиёда йилнинг энг яхши футболчиси ва мураббийи бўлиш учун номзодлар эълон қилинди\nИроқдаги нотинч вазият туфайли Эрон ва Баҳрайнга қарши ўйинлар бошқа давлатга кўчирилди


Гриппга қарши вакцина 100 фоиз ҳимоя эмас?! - Darakchi\nСАЛОМАТЛИК 02.10.2018, 11:47\nОдатда, гриппга у қадар эътибор қилмаймиз. Баъзан касалликни оёқда ўтказишимиз ҳам рост. Лекин бунинг асорати борлигини билмаймиз. Хўш, грипп йўлимизга тўғаноқ бўлмаслиги учун нима қилиш керак? Ахир, у ҳаво-томчи йўли билан юқади, нафас олмасликнинг эса иложи йўқ. Шундай экан, ягона чора – эмланиш. Бироқ одамлар орасида гриппга қарши вакцина ҳақида ҳар хил гаплар юради. Бугун шулардан бир қанчасига фтизиатр Малик УТЕШЕВ ойдинлик киритади.\nИммунитети мустаµкам кишилар ва одамлар билан у қадар кўп мулоқотда бўлмайдиганлар учун эмланиш ортиқча. Бундай кишиларга касаллик юқиши эҳтимоли жуда кам. Шунингдек, гриппга қарши эмланиш қуйидаги ҳолатларда тавсия этилмайди:\nҳомиладорликнинг биринчи уч ойлигида;\n6 ойликкача бўлган гўдакларга;\nвакцина таркибидаги моддаларга аллергияси бўлганларга.\nШунингдек, тана ҳарорати кўтарилганида, мавжуд сурункали хасталиклар авж олган маҳал, оғир касалликларда эмланиш мумкин эмас.\nМана бу ҳолатларда эса эмланиш зарур ҳисобланади:\n6 ойдан ошган гўдаклар;\nкексалар (60 ёшдан ошганлар);\nюрак қон-томир тизими, ўпка ва буйракда сурункали хасталиклари бор беморлар;\nиммун тизими суст, ОИТС билан касалланганлар;\nқандли диабет, бронхиал астма, қон касалликларига чалинганлар.\nБу каби беморларда грипп жуда оғир кечади ва оғир асоратлар келиб чиқиши мумкин. Шунингдек, оилада шу гуруҳга кирувчилар бор бўлса ҳам эмланиш тавсия этилади. Чунки грипп улар орқали саломатлигида муаммо боряқинларга осонгина юқиши мумкин.\nБундан ташқари, баъзи касб эгаларига ҳам гриппга қарши эмланиш тавсия этилади. Булар: мактаб ва мактабгача таълим муассасалари ходимлари, ҳайдовчи ва жамоат жойларида хизмат қилувчилар, талабалар.\nЭмланишдан 2-3 кун аввал антигистамин препаратни қабул қилиш тавсия этилади. Бу келиб чиқиши эҳтимоли бор аллергик реакцияни хавфини камайтиради.\nЭмланганлар ҳам касалланади...\nЭмланиш грипп билан касалланмасликка 100 фоиз кафолат эмас. Чунки:\nкасаллик гриппнинг вакцинада бўлмаган бошқа штампига тааллуқли бўлиши мумкин;\nэмлангач, вакцина кучга киргунича касалланганда (эмлангач, иммунитет ҳосил бўлгунича вақт керак);\nорганизмга бир вақтнинг ўзида катта миқдордаги вирусла тушиши сабабли уларга қарши иммунитет кучи етмаслиги;\nсифатсиз ёки муддати ўтган вакцина қўлланиши;\nэмланиш усули нотўғрилиги. Масалан, вакцина мушаклар орасига эмас, тери остига, елка ёки сонга эмас, думбага юборилган бўлиши.\nКўпинча, бемор грипп эмас, бошқа вирусли инфекцияга учраса ҳам, грипп бўлдим деб ўйлайди. Бу ЎРВИ бўлиб, унга парагрипп, аденовирус, энтеровирус ёки риновируслар сабаб бўлади.\nҚачондан бошлаган маъқул?\nГриппга қарши эмланиш тадбири сентябрь ойидан бошлангани маъқул. Шунда грипп авж олган давргача иммунитет шаклланиб улгуради. Гриппга қарши Республика вакцинация маркази ва унинг вилоятлардаги бўлимлари ҳамда хусусий тиббий муассасаларда эмланиш мумкин.\nОдамлар орасида уйда эмланиш усули бор экан, деган саволлар кўп бўляпти. Афсуски, бунинг иложи йўқ. Бундай препаратлар дорихоналарда сотилмайди. Чунки уй шароитида вакцинани сақлаш шароити бўлмагани учун у тез бузилади ва ҳаёт учун хавфли бўлиб қолади.


ОАВ: Саудия Арабистони Туркиядаги ҳарбий базага 20та ҳарбий самолётини жойлаштирди\n16:58 / 13.02.2016\nСаудия Арабистони ҳарбий ҳаво кучларига тегишли бўлган 20та ҳарбий самолёт, жумладан қирувчи самолётлар Туркиянинг Инжирлик базасига етиб келган. Бу ҳақда The Independent нашри Туркия ТИВ раҳбари Мавлют Човушўғлига асосланган ҳолда хабар берган.\nҚайд этиш керакки, бу қарор Саудия Арабистонининг Сурияда ИШИДга қарши қуруқликдаги ҳарбий амалиётлар бошлаши ҳақидаги хабарлар фонида юз берди.\n"Саудия Арабистони ИШИДга қарши курашдаги ўз позициясини билдирди. Улар ўз самолётлари ва ҳарбийларини жўнатишга қарор қилишди. ИШИДга қарши араб коалициясининг ҳар бир мажлисида биз жангариларга қарши ҳаракатлар кўламини кенгайтириш хусусида муҳокама ўтказамиз. Агар шу стратегиямиз сақланиб қоладиган бўлса, Туркия ва Саудия Арабистонининг қуруқликдаги қўшинлари Сурияга ҳарбий амалиётлар ўтказиш учун кириши мумкин", деган туркияликлар вазири.\nМаълумот учун, Инжирлик базаси Сурия билан чегарадаги Адан шаҳридан 8 км масофада жойлашган.\nПёнгчанг-2018: Жамоавий курашлар куни\nИнсон томоғининг кучи бениҳоядир\nЭр ёки хотиннинг номида бўлган автомобилни бошқариш учун ФҲДЁ гувоҳномаси етарли эмасми?\nАҚШ Фаластиннинг таклифини рад этди – ОАВ\nҚирғизистондаги кафеда портлаш, Ўзбекистоннинг уч фуқароси жиддий жабрланди\nЎзбекистон иқтисодиёти учун реклама ва маркетинг соҳаси қанчалик керак? (видеосуҳбат)


Деҳлида "Оила тизимига динлар ёндашуви" мавзусида семинар ўтказилади\n2019 йилнинг 13-14 февраль кунлари Ҳиндистоннинг Деҳли шаҳрида халқаро семинар ўтказилади. Ушбу семинар мавзуси "Инсон ва оилага динлар ёндашуви" деб номланган.\nAl-Mustafa халқаро университети ташаббуси билан Aligarh мусулмон университети ҳамкорлигида ташкил этилаётган тадбирда оиланинг ташкил топиши, унинг жамиятдаги ўрни, оила ҳаётини яхшилаш масалалари муҳокама қилинади.\nИсломда оиланинг ўрни, унинг мавқеи масалалари, комил оила масалаларига уламоларнинг ёндашуви тадқиқ этилади. Оиланинг психологик саломатлиги, дин билан ҳамоҳанглик, Русулуллоҳ соллаллоҳу алайҳи васалламнинг ҳадисларида оила масалалари, оила қуришнинг фиқҳий масалалари кўриб чиқилади.\nДругие материалы в этой категории: « Мисрда 44 та масжид қайта очилади\tБританиялик мусулмонлар уйсизларга ёрдам қўлини чўзди »


Ўзбекистон Республикаси Адлия вазирлиги - Адлия вазири ТДЮУ битирувчиларини табриклади\n15:31:10 (GMT +5), Дш, 10 авг 2020\nАдлия вазири ТДЮУ битирувчиларини табриклади\nБугун Тошкент давлат юридик университетида ўқитишнинг янги замонавий модул тизими асосида таълим олган ўзининг юксак иқтидори, салоҳияти ва изланувчанлиги натижасида университетни муввафақиятли тамомлаётган битирувчиларга диплом топшириш маросими бўлиб ўтди. Маросим Zoom видеодастури орқали битирувчилар ва уларнинг ота-оналари иштирокида ўтказилди. Мазкур ўқув йилида ушбу олий таълим муассасасини 481 нафар бакалавр ҳамда 124 нафар магистратура босқичи талабалари тамомлашди.\n“Қонун устуворлиги ва адолатни таъминлаш фаолиятингизнинг бош мезони бўлсин: оқ йўл, Азиз битирувчилар!” мавзуида ўтказилган маърифий тадбирда Адлия вазири Русланбек Давлетов иштирок этди. Шунингдек, унда Олий суд раиси Козимжон Комилов, Бош прокурор ўринбосари Светлана Артикова, Фан арбоби, университет Фахрийлар кенгаши раиси Ҳалим Бобоев, Тошкент давлат юридик университети ректори Раҳимжон Хакимов ва битирувчиларнинг ота-оналари, ёшлар қатнашди.\nАдлия вазири юридик кадрларни тайёрлаш борасидаги ислоҳотлар ҳақида сўз юритди. Бугунги ҳуқуқшунос кадрларга қўйиладиган талаблар, хусусан, улар қандай мезонларга жавоб бериши кераклиги борасида ўз мулоҳазаларини билдирди. Шунингдек, вазир битирувчиларга оқ йўл тилаб: “Келгусида Сизларнинг орангиздан давлат ва сиёсат арбоблари, халқаро даражада фаолият юритишга қодир етук ҳуқуқшунослар, олимлар етишиб чиқади. Айнан Сизлар бўлғуси вазирлар, судьялар, прокурорлар, адвокатлар, нотариуслар, яхши ФҲДЁ ходималари, борингки, профессионал ҳуқуқшунос мутахассислар сифатида бугун ҳаёт майдонига чиқяпсиз.\nҲамиша ўз фаолиятингизда қонунийлик ва адолатга қатъий амал қилиб, инсон ва унинг шаъни ҳамда қадр-қиммати олий қадрият эканлигини доимо ҳис қилган ҳолда халқимиз манфаатларини ҳимоя қиласиз. Яна бир бора таъкидласамда ҳалоллик, поклик ва холислик шиорингизга айлансин.\nАзиз ёшлар, қадрли битирувчилар, бўлажак ҳамкасблар!\nҲуқуқшунослик соҳасига мутахассис сифатида илк қадам қўяётган бугунги кун ҳар бирингизга муборак бўлсин! Адолат, ҳақиқат учун хизмат қилиш эътиқодингизга, қатъий шиорингизга айланишига, жамиятимизда муҳим ўринга эга бўлган ҳуқуқшунослик соҳасини ривожлантиришга астойдил ҳаракат қилишингизга ишонаман. Чунки бу даргоҳда Сизни камолга етказган устозлар ўгити ва билимлари доимо сизга ҳамроҳ бўлиб, Сиздаги шижоат ва ғайрат бу марраларни забт этишга, албатта, қодир. Энг адолатли ҳуқуқшунос, деган шарафли номга доимо муносиб бўлишингизга тилакдошман!”, дея ўз табригини йўллади.


Британия Brexit’дан сўнг Ирландия билан “шаффоф” чегарани истамоқда\n10:18 / 16.08.2017\nБуюк Британия ҳукумати Европа иттифоқидан чиққанидан сўнг, Ирландия билан “шаффоф бўлмаган” чегарага қайтиш ниятида эмас. Бу ҳақда The Telegraph газетаси Бирлашган Қироллик ҳукумати режаларига асосан ёзмоқда.\nТаъкидланишича, режалар Лондоннинг ЕИ билан вақтинчалик божхона иттифоқи бўйича таклифи доирасида ишлаб чиқилган бўлиб, Буюк Британия чегараларида Brexit’дан сўнг алғов-далғовликни олдини олишда қўл келиши лозим.\nБуюк Британия ҳукуматининг маълум қилишича, бутун Британия билан Евроиттифоқдан чиқаётган Шимолий Ирландия билан чегарадаги “исталган жисмоний инфратузилмадан” қочиш ҳаракатида.\nТаъкидланишича, Буюк Британия Brexit’дан сўнг 1998 йилги Белфаст келишувининг барча бандларига риоя этиш ниятида. У Лондоннинг Шимолий Ирландияда тўғридан тўғри бошқарувдан воз кечиш ҳамда минтақадаги ҳокимиятни маҳаллий ўзини-ўзини бошқариш органларига беришини назарда тутади.\nАввалроқ британияликларнинг 45 фоизи Тереза Мэйнинг эрта истеъфосини хоҳлаётгани хабар берилганди.\nИрландия Буюк Британия Brexit


Fevral | 2019 | Ҳуқуқбон Толиб ЁҚУБОВнинг блоги\nMonthly Archives: Fevral 2019\nСВЕТ ЎЧИШИ ЖОНГА ТЕГДИ\nPosted on Fevral 27, 2019 by huquqbon\nҚишлоғимизда свет тез-тез ўчиб туради – бир кунда атиги 3-4 марта ўчса, “э, хайрият-эй, 5-10 марта ўчмади-я!” дея суюнамиз. Светимиз кечаси ҳам ўчиб туради. Шуниси чатоқроқ, чунки ҳожатга чиқа олмайсан – ҳожатхонанинг тешигини топиш… буёғини ўзингиз тушунасиз. Ёзда Франциядан меҳмонлар келишини кутиб турибмиз … юракни ҳовучлаб, турган гап! Биз-ку, светсизликга анча ўрганиб қолдик – пайпаслаб бўлса ҳам ҳожатхона тешигини топиб турибмиз. Францияда свет умуман ўчмайди. Бунга ўрганиб қолган меҳмонлар нима қилишаркин? Бошимиз қотиб турибди. Битта йўли – 3-4 та фонарик тайёрлаб қўйиш – бошқа йўли йўқ! Continue reading →\nНЕГА МЕН СОЛИҚ ТЎЛАМАЙМАН\nPosted on Fevral 21, 2019 by huquqbon\nЎз меҳнатим билан бекорчихўжаларнинг улкан тўдасини боқишга ва уларнинг инжиқликларини кўтаришга менинг мутлақо рағбатим йўқ.\n21 ноябрь 2018 йил\nМен ўз-ўзини таъминловчи шахсга айланганимга беш йил бўлди. Мен солиқ тўламайман. Ҳеч қандай. Магазинларда маҳсулотлар нархига қўшилганлардан ташқари, албатта. Афсус, ушбу солиқдан мен ҳеч ҳам қочиб қутила олмайман, бироқ бу солиқ ягона бўлиб қолишига ҳаракат қилишга кучим етади. Мен келажакда ҳам солиқ тўламаслик учун қўлимдан келган барча ишни қиламан. Ҳар қандай шароитда! Сабаби оддий: мен давлат пул воситаларини норационал сарфлашни йўлга қўйган, деб ҳисоблайман, кимларнингдир инжиқликларини эса мен ўз меҳнатим билан кўтаришни истамайман. Continue reading →\nPosted on Fevral 14, 2019 by huquqbon\nДЕКАРИМОВИЗМ ва УКРАИНА ТАЖРИБАСИ\nМақола давомида тилга олинадиган баъзи тушунчалар:\nДеградация, регрессия – de “пастга” сўзи ёрдамида ҳосил қилинган тушунча бўлиб, у аксар ҳолларда тараққиёт (прогресс)га қарама-қарши тушунча сифатида қаралади; Деградация, регрессия — вақт ўтиши билан бирор нарса ёки ҳодиса хоссаларининг ёмонлашиш жараёни, сифатнинг аста-секин ёмонлашуви, пасайиши, табиат ва вақт қонунларига кўра ташқи таъсир натижасида борлиқ (материя)нинг вайрон этилиши; тушкунлик;\nДемонтаж — йиғма конструкцияни бир-биридан ажратиш ёки бус-бутун бинони бузиш йўли билан йўқ қилиш; Демонтаж — қурилиш, машина ва аппаратларни алоҳида қисмларга ажратиш, уларни ўрнатилган жойидан бошқа жойга кўчириш; Демонтаж — ижтимоий тузум, давлат бошқаруви тизими (ва ҳ.)ни йўқ қилиш; Де… [лотинча: de – ажратиш, йўқ қилиш, бекор қилиш, тугатишни англатувчи тескари амал]; Мисоллар: дегазация (газсизлаштириш), деблокировать (тўсиқни олиб ташлаш), деморализовать (ахлоқсизлаштириш), яъни, қуйи томонга ҳаракатланиш, пастлаштириш. Continue reading →\nPosted on Fevral 3, 2019 by huquqbon\nДўстим Швецияда яшайди. У ўзбекистондалигида Ислом Каримовнинг Ўзбекистонда олиб бораётган сиёсатига қарши курашаётган мухолиф кучларнинг биринчи сафида эди. Шу сабабли бўлса керак, И.Каримов шотирлари уни қамоққа олишди, жисмоний қийноқлар ва руҳий хўрлашлар билан уни синдирмоқчи бўлишди, бироқ синдира олишмади. Вазият оғирлашгандан оғирлашаверди – И.Каримов шотирлари қутурган итдай дуч келган одамни “тишлай бошлади”. Бу уларнинг: “ё жим юрасан, ё чет элларга чиқиб кетасан, ёинки қамаласан – танла!” деган сигнали эди. Яхши эсимда: биринчи бўлиб Ўзбекистонни ўзбекнинг буюк шоири Ёдгор Обид тарк этди – И.Каримов шотирлари унга нисбатан бошдан-оёқ сохта учта жиноий иш қўзғатишди. Мухолиф ташкилот “Бирлик” Халқ Ҳаракати (БХҲ) раиси Абдураҳим Пўлат Ўзбекистондан 1992 йил 20 декабрьда чиқиб кетди. Бироқ, вазият ёмонлашгандан ёмонлашаверди – И.Каримов шотирлари қопағонликни қутурган итдан ҳам оширворишди. Кўпчилик тушунди – бугун қамашмаса, эртага сўзсиз қамашади! Яъни, қопағон ит бугун тишламаса, эртага албатта тишлайди! Continue reading →


Баҳс майдони: Ўзбек тўйига “қистир-қистир” керакми?\nОзодликнинг “Баҳс майдони” эшиттиришининг навбатдаги сонида ўзбек тўйларида санъаткорларга пул қистириш тарафдорлари ва бунга қаршилар баҳслашди.\n"Ўзбекнаво” эстрада бирлашмаси хонанда, созанда ва санъаткорларга тўйлардаги хизматлар учун доллар ёки бошқа хориж валютаси шаклида ҳисоб-китоб қилишни тақиқлади.\nБу қарордан кейин тўйларда қўшиқчию раққосаларга долларда пул қистиришга ҳам чек қўйилди.\nХоразмлик санъаткорлардан бири Дилором халфа бу қарордан сўнг тўйларда санъаткорларга ўзбек сўми қистириш ҳам тақиқлангани ва у гармонини йиғиштириб қўйгани ҳақида Озодликка гапирган эди.\nЎзбекларнинг тўйларига ҳам ҳукуматнинг турли хил қарорлар билан аралашиши ўзбекистонликлар орасида баҳсу мунозарани келтириб чиқарди.\nОзодликнинг “Қўшиқчиларга доллар қистириш тақиқланди” мақоласига шарҳ қолдирган муштарийларнинг бир қисми ҳар бир одам ўзининг тўйига ўзи хўжайин эканлиги ва тўйни қандай ўтказиш унинг шахсий ҳуқуқи бўлиб, ҳукуматнинг ҳар қандай қарорлар билан одамларнинг шахсий ҳаётига аралашишини нотўғри эканлигини айтадилар.\nАйни пайтда, бу жуда тўғри қарор эканлиги, ва “артистлар халқни менсимай қўйганди”, “доллар уларни қутуртириб юборганди”, “келишилган хизмат ҳақингни ол, қистир қистирга бало борми” деб фикр билдирувчилар ҳам кўпчиликни ташкил этади.\nХўш, ўзбекистонликлар тўйларида “қистир-қистир”ларни тақиқлаш ҳақидаги қарор тўғрими?\nОдамлар санъаткорларнинг санъатига қойил қолиб пул қистирадими ёки пулдор эканлигини кўз-кўз қилиш учун?\nОдамлар тўйларни қандай ўтказишига ҳукуматнинг аралашиши тўғрими?\nАна шу мавзуда ўзбекистонлик 28 ёшли Суҳроб Вафоев ва Тожикистондаги собиқ "Дилхирож" ўзбек ансамбли раҳбари, таниқли ўзбек хонандаси 45 ёшли Шавкат Бадалов баҳслашди.\nСуҳроб Вафоев: Алишер Навоийнинг "Маҳбубул-қулуб" асарида отарчилар, ҳофизлар ҳақида битта чиройли гап ёзилган. Яъни ҳофизлар бу камолотга етган инсон дейдилар, лекин уларнинг битта камчилиги бор. Уларга кўпроқ берсангиз қадрламайдилар, исроф қиладилар, озроқ берсангиз ерга урадилар, дейди шоир. Тўйларда пул қистириш ва доллар сочиш асосан 90 фоизи камбағал ёки ўртаҳол бўлган ўзбекистонликларнинг ҳамиятига тегади.\nШавкат Бадалов: Энди қанча кўп берса ҳаммага ҳам ёқади. Қолаверса ҳозир пулни исроф қиладиган замон эмас. Санъаткорга қистир қистир бу ихтиёрий, ҳеч ким бировни мажбур қилмайди. Иккинчидан, санъаткор тўйдан олдин тўй эгасининг "қолганини қистир-қистирда оласиз" деган гапи билан шартномани енгил қилади ва оғирлик тўйни эгасига тушмайди. Танишлар, дўстлар, қариндош уруғлар кўтариб юборади у томонини...\nБаҳс майдони: Ўзбек тўйларига "қистир-қистир" кекракми?


Левандовски: «Олтин тўп»ни кимга бериш керак? Менга»\n«Бавария» ҳужумчиси Роберт Левандовски «Олтин тўп»ни ютиш ҳақида ўйламаганини айтди.\n– «Олтин тўп»ни кимга берган бўлардингиз?\n– Тушунтириб айтинг-чи?\n– «Бавария» билан қўлимиздан келган барча совринларни ютдик. Ҳамма турнирлар – Бундеслига, Германия Кубоги ва Чемпионлар Лигасида тўпурар бўлдим.\n– «Олтин тўп» бекор қилинганига қандай муносабат билдирасиз?\n– Бу мукофот ҳақида ўйламаган эдим. Олдинда кўплаб ўйинларимиз бор эди. Асосий вазифам Чемпионлар Лигасида ғалаба қозониш эканлигини тушундим. Ҳеч қачон индивидуал совринлар ҳақида ўйламаганман», – дея польшалик форварднинг сўзларини келтиради Sportowe Fakty.


Модератор ва иймонометр - Hidoyat.uz\nАсосий саҳифа Мақолалар Модератор ва иймонометр\nИймон ва куфр масаласида ҳакамлик қилиш Аллоҳнинг ишидир. Лекин оддий одамлар орасида бу вазифани ўзича “ўзлаштириб” олганларнинг кўплигидан ва уларнинг сони тобора кўпайиб кетаётганидан ташвишланаман.\n“Сенинг иймонингда нуқсонинг бор”, “иймонингда гумоним бор”, “мунофиқ”, “куфрнинг аломати сезиляпти”, “куфр гап айтдинг”, “унга раҳмат тилаб бўлмайди” каби иймон ва куфр масаласида модераторлик қилишни яхши кўрадиганлар кўп.\nЛекин бу масала жуда хатарли эканлигини биламизми? Аввалги олимларимиз ва имомларимизнинг ҳаётини ўргансангиз, кўплари қозилик қилишдан, бирор банда устидан, иймон ва куфр масаласи четда турсин, ҳатто маиший масалаларда ҳам ҳукм ўқишдан қочишгани, қози бўлмаслик учун неча йиллаб зиндонда ётишга рози бўлишгани ҳақида эшитганмисиз?!\nНега? Чунки, сен бировга ҳукм ўқиётганингда, ўзингга ҳам ўқиётган бўласан. Айниқса иймон ва куфр масаласида.\nЧунки, бир мусулмон бошқа мусулмонни куфрда айбласа, ёки у, ёки ўзи кофир бўлиши аниқ. Шунинг учун, куфрга сабаб бўладиган ишларни қилган одамлар қозининг олдига келтирилганда, қози дарров “муртад” деган ҳукм чиқармаган. Унга тушунтирган, огоҳлантирган, оқибатлари, жазолари ҳақида маълумот берган, урдирган, дарра солдирган, соғ ёки жиннилигини текширтирган, хуши жойидами, атайлаб ўлишни қасд қилмаганми, аниқлашга ҳаракат қилган, зиндонбанд қилган, яна сўроққа тутган. Яна тушунтирган ва ҳоказо.\nНега? Чунки, масала жуда оғир. Бир банданинг жаннат ё дўзахга кириш масаласи ҳал бўляпти. Агар қози уни “муртад” деб эълон қилса, уни ўлдиртириш ҳукмини чиқариш зиммасига тушади. Бир мусулмонни кофирга чиқариб, ўлдиртирса, кофирга чиқаргани учун ва ноҳақ ўлдиртиргани учун қиёматда, Аллоҳнинг ҳузурида, Аллоҳнинг Ўзидан жазо олади…\nМана шундай оқибатларни билган олимлар, қози бўлишдан, ҳукм ўқишдан қочишган. Адашишдан қочишган, савоб қиламан деб, гуноҳ қилишдан қўрқишган, тақво қилишган.\nБизчи? Ҳеч ким буни биздан сўрамаса ҳам, талаб қилмаса ҳам, ваколат бермаган бўлса ҳам, ҳар икки гапимизнинг бирида бировни лаънатлашга, кофирга ва муртадга чиқаришга, иймон масаласида одамларни “сортировка” қилишга одатланганмиз.\nЎзимизча модератормиз-у, қўлимизда сўнгги модел иймонометр бор.\nАгар улар сен билан тортишсалар: «Аллоҳ нима қилаётганингизни билгувчидир. Аллоҳ қиёмат куни сиз ихтилоф қилган нарса бўйича орангизда ҳукм қиладир», деб айт (Ҳаж сураси).\n“Яхшилик ва тақво йўлида ҳамкорлик қилингиз, гуноҳ ва ҳаддан ошиш йўлида ҳамкорлик қилмангиз!” (Моида сураси).\nИслом дини эшигимизни тақиллатса


Ким кимга талпинмоқда, Ўзбекистон Хитойгами ёки аксинча?\n03 июл 2022, Тошкент вақти: 18:56\nЖорий йилнинг 14 июнь куни Хитой Халқ Республикаси Раиси Ху Цзинтао давлат ташрифи билан Ўзбекистонга келади. У Ўзбекистон Президенти Ислом Каримов билан музокаралар ўтказади, шунингдек, 16 июнда Тошкентда бошланадиган Шанхай ҳамкорлик ташкилоти (ШҲТ) саммитида иштирок этади. ХХР раисининг ташрифи 18 июнь куни ниҳоясига етади.\nТошкентда бўладиган учрашувларда бир неча икки томонлама музокаралар ўтказилиши ва ҳужжатлар имзоланиши назарда тутилган. Бу ҳужжатлар ичида икки томонлама савдо алоқаларини ривожлантиришга қаратилган келишувга катта аҳамият берилаётгани айтиляпти.\nЎзбекистон Президенти девони матбуот хизмати вакили Шерзод Қудратхўжаевнинг “Озодлик” мухбирига айтишича, Ху Цзинтаонинг ташрифи икки давлат муносабатларида жуда муҳим ўрин тутади. Бу Хитой раҳбарининг Ўзбекистонга давлат ташрифи мақомидаги илк сафаридир. Шу боис, томонлар бу ташрифга катта умид билан қарамоқда. Ху Цзинтаонинг Ўзбекистонда беш кун давомида бўлиши кўп нарсадан давом беради.\nБаъзи кузатувчиларнинг сўзларига қараганда, кейинги йилларда Ўзбекистоннинг илгари қалин алоқада бўлган Ғарбдан кўнгли совиб, энди Шимол ва Шарққа қараб интиляпти. Ш.Қудратхўжаевнинг фикрича, Ўзбекистон ўз сиёсатини белгилашда фақат Ғарбга ёки фақат Шимол ва Шарққа қараб иш тутмайди. Балки қайси томонда мамлакат манфаатларини кўрса, ўша йўналишда иш тутади.\n“Озод деҳқонлар” партияси аъзоси Аҳтам Шоймардоновнинг таъкидлашича, илгари Ўзбекистоннинг Хитой билан алоқаси илиқ эмас эди. Чунки Ўзбекистон стратегик ҳамкор сифатида фақат АҚШ билан қалин муносабатда эди. Энди эса бу алоқалар анча совуқлашиб, мамлакат янги ҳамкорлар излай бошлади.\n“Ўзбекистон ҳукумати АҚШ билан стратегик ҳамкорлик тўғрисидаги шартномада кўзда тутилган инсон ҳуқуқлари масаласига риоя қилмади. Шунинг учун АҚШ Ўзбекистонга тазйиқ ўтказа бошлади. Ўзбекистон ҳукумати АҚШнинг бу борадаги талабларидан воз кечмаслигини англаб, инсон ҳуқуқлари масаласи иккинчи даражали бўлган мамлакатлар билан ҳамкорлик қилишга уриняпти. Зеро, Хитойда ҳам авторитар тузум ҳукм суряпти ва бу икки мамлакатнинг ўзаро манфаатларига мос келади”, - деди А.Шоймардонов.\nМаҳаллий кузатувчи Баҳодир Чиғатойнинг фикрича, Европада тикланиш ва тараққиёт банкидан умид бўлмагандан, АҚШнинг беоқибат эканини англагандан сўнг Хитой томон юз бериш Ўзбекистон учун зарурият туғдирди. Бу алоқа Хитой учун янги хомашё бозорига кириб келиши учун имконият беради.


Жиғилдон қайнаши ҳаддан ташқари кўп кузатилса, бу ошқозон саратонидан далолат бериши ҳам мумкин. Шу билан бирга, шўр маҳсулотлар ва қизил гўштни меъёрдан ортиқ истеъмол қилиш ушбу касаллик хавфини оширади. "Ортодокс" тиббий портали шу ҳақида маълум қилди.\nАфсуски, ошқозон саратони кўпинча охирги босқичларида аниқланади, бундай ҳолатларда эса беморнинг шифо топиши жуда қийин. Бу касалликнинг илк босқичларини фарқлаш қийинлиги билан боғлиқ, кўпчилик уларга жиддий эътибор бермайди. Бироқ булардан бири жиғилдоннинг кўп қайнашидир.\nБританиялик олимларнинг таъкидлашича, агар инсоннинг ҳар овқатланганидан кейин жиғилдони давомли қайнаса, гастроэнтерологга учрашиш фойдадан холи бўлмайди.\nОшқозон саратонининг бошқа белгилари қорин соҳасидаги оғриқлар, ҳатто озгина таом истеъмолидан кейин ҳам тўқлик ҳисси кузатилиши, шунингдек ютинганда қизиб кетиш ҳисобланади.\nАхлатда қон пайдо бўлиши, кўпинча овқатнинг ҳазм бўлмаслиги ва кутилмаганда нафас сиқиши каби белгилар кузатилса, дарҳол шифокорга учрашиш зарур.\nОшқозон саратони ривожланиш омилларига шўр таомлар, спиртли ичимликлар ҳамда қизил гўштнинг меъёрдан ортиқ истеъмоли ва жисмоний ҳаракатларнинг йўқлиги киради. Ошқозон саратони ушбу органнинг ҳар қандай соҳасида бошланиши мумкин, бироқ даволаниш кўпинча ўсимта жойлашган жой ва унинг ҳажмига боғлиқ. Ошқозон саратони ривожланиш хавфи юқори бўлган гуруҳга эркаклар, кўп тамаки чекувчилар ва 75 ёшдан ошган кишиларни киритиш мумкин.\nОшқозон саратони асосан жарроҳлик операциялари, кимё терапияси, нурлантириш ҳамда биотерапия ёрдамида даволанади. Кичик ўсимталарни жарроҳлик йўли билан олиб ташлаш мумкин, бироқ каттароқлари комплекс даволашни талаб қилади.


Бир куни Рум империясида… (фельетон) | Fayzbog.uz\nҚадимда Рум императори барча мулозимларини йиғибди ва ғазаб билан уларга ўшқириб берибди:\n«Қабулхонамизга нома тушибди. Одамлар орасида ночорликдан тиламчилик қилиш ҳолати кўпайганмиш. Нима қилсак бўлади?».\nШунда ғазна вазири: «Император жаноблари, уларнинг фаолиятига лицензия жорий қилайлик. Тушум келади. Ҳар ой даромадидан хазинамизга солиқ ҳам тушарди», — дебди.\nЁнидагилар: «Сен бола балосан! Бекорга бутун Оврўпада, энг яхши ғазначи, деб эътироф қилинмадинг», — деб ўйланиб туришса, меҳнаткашлар вазири ҳам гапга суқилибди:\n«Яна уларга пуллик меҳнат дафтарчаси, пенсия дафтарчаси очтирамиз. Ана тушум! Янги иш ўринлари яратилди, деб жарчилар орқали жар соламиз. Шунингдек, ойлигининг уч-тўрт фоизини қариганда оласизлар, деб ушлаб қоламиз. Инфляция бўлиб, у пул кейинчалик арзимаган пулга тенг бўлиб қолади. Биз эса уларни ўзларига фоизга бериб кўпайтираверамиз».\nҚайсидир вазирнинг синглиси шартта ўрнидан турибди-да: «Тиламчиларга мажбурий бир хил форма жорий қиламиз. Одамларга ҳамма тенг бўлиши керак, деб баҳона қиламиз. Қарабсизки, жарағ-жарағ пул келиб тушяпти», — дебди.\nИмператорлик жарчилари агентлиги бошлиғи мулойим супургидек секин туриб: «Агар ҳўп десангизлар, мен уларни қайта тайёрлаш курсларимда арзимаган пулга тарбиялаб бераман», — дебди.\nТашқи муҳожирлар бўлимидан яна биттаси шарт турибди-да: «Уларни четга жўнатувчи марказлар тузамиз. Кетишларида, биз сизларни кафолатлаймиз, деб улуш оламиз», — дебди.\nИқтисодий юмуш вазири: «Тўғри, бизда тиламчилар кўп, лекин Македонияда биздан ҳам кўп», — дебди доноларча.\nСуд қилиш маркази бошлиғи: «Уларга отнинг калласидек жарима қўллайлик, ғазнага пул тушади», — деб турса, Рум ҳокими бўш келмай: «Улар тиламчилик пайти ишлатадиган материалларни фақат бизнинг завод ишлаб чиқарса, фақат шу турдаги товарлар учун импорт божини ошириш ёки олиб киришни чеклаш зарур», — деган экан, шунда бир-икки «каттаконлар» ийманибгина, «буни бизга қўйиб беринг», дейишибди.\nШунда мажлис ташкилотчиси: «Мана, битта муаммо ҳал, энди йўл харитаси тузсак бўлди», деб хулосалаб турса, чеккада турган оддий мироб: «Товба, император бизларни шулар орқали бошқаряптими?», деб ўйланиб қолган экан.\nАйтишларича, Рум Империясининг таназзулининг сабаблардан бири, Рум Империяси деганда фақат Рим шаҳри тушунилишида бўлган. Рим шаҳри алоҳида имтиёзга эга бўлиб, ҳамма провинциялар Рим аҳолиси учун ишлаган. Шаҳарликлар маишат-у шоулардан бўшамаган, император ва мавжуд тузумни мақтаган нотиқларгина тақдирланиб, қуйи қатлам муаммоларини баён қилган нотиқлар таъқиб остига олинган ва бу ишлар алал-оқибат империя таназзулига сабаб бўлган экан.


Мақолалар 63 - HIDOYAT.UZ\nАсосий саҳифа Бўлим "Мақолалар" (Саҳифа 63)\nЧоп этилди Mart 23, 2019 Фитналардан сақланайликda fikr bildirishni o'chirish\nТошкент вилояти бош имом-хатиби Хайрулло Турматов билан суҳбат – Ассалому алайкум, домла. Аввало, вилоят масжидларида бўлаётган ўзгариш, янгиланишлар, хусусан, диний жабҳадаги ислоҳотлар ҳақида айт\nОна-Ватанни босқинчилар асоратидан озод қилиш, халқни мустамлака зулмидан қутқариш йўлидаги курашлар, бу борадаги қаҳрамонликлар тарих саҳифасидан, халқ хотирасидан асло ўчмайди. Соҳибқирон Амир Темур\nАнуштегиний Хоразмшоҳлар давлати (1097-1231) нафақат Хоразм, балки Дашти Қипчоқнинг жануби, Шарқий Туркистон, Ўрта Осиё, Яқин ва Ўрта Шарқ давлатларини бирлаштирган буюк салтанат бўлган. Хоразмшоҳ Та\nОчиғини айтсам, бу гал паришонхотирлик тўғрисида ёзмоқчиман. Ёзганларимдан паришонхотир кишилар хафа бўлишмайди, чунки улар паришонхотирликлари туфайли буни ўқишмайди. Одатдаги одам учун паришонхотир\nБисмиллаҳир Роҳманир Роҳийм. Аллоҳ таолога битмас-туганмас ҳамду санолар бўлсин. Пайғамбаримизга мукаммал ва батамом салавоту дурудлар бўлсин. Бир ёш бола: «Менда сизга аталган катта маблағ бор», д\nКел, анда Жабройил, Аршни супургил, Анда меҳмон бўлгали Расулуллоҳ келадур. «Мазо — ал басар» кўзлик, «шамс —уз зуҳо» юзлик Ҳаммадан ширин сўзлик, Расулуллоҳ келадур. Моликларгаму айтинг, дўзах эш\nКечиримлилик Аллоҳ таоло севадиган, бошқаларнинг хатоларини кечирган бандалари амалига беҳисоб ажру савоблар ёзиб, мукофотини зиёдаси билан берадиган улуғ фазилат. Одатда, бирор айб ишга қўл уриб ...\nҲидоятнинг ўрнига залолатни сотиб олганларнинг мисоли: “Ҳидоят (тўғри йўл) ўрнига залолатни (нотўғри йўлни) сотиб олганлар ўшалардир, (лекин уларга) бу савдолари фойда қилмади ва (улар)...\nЧоп этилди Mart 20, 2019 Фақирнинг эҳсониda fikr bildirishni o'chirish\nБир фақир киши бор эди. Фарзандлари кўп, топадиган пули рўзғорига етиб-етмасди. Бахти кулиб, катта бир ер унга мерос сифатида тегиб қолди. Ернинг баҳоси жуда қиммат, миллионларга баҳоланар эди. Қолаве...\n“Бобурнома”ни ўқиган китобхон Бобурнинг хатти-ҳаракатлари, тутумлари, ўй-хаёллари, қарашлари билан танишади, охир-оқибат муаллиф билан кўнгилдан яқин бўлиб қолади, унинг дунёсини англайди. Бобур Ми\n«Менга дуо қилинг ва сизга ижобат қилурман...» (Ғофир сураси, 60-оят). Дуо сўзи арабчадан таржима қилганда – илтижо, сўраш, чақириш, тилаш, исташ каби маъноларни англатади. Фуқаҳолар дуони ҳам ибо\nXX аср ва XXI аср бошида дунё сиёсий харитасида улкан ўзгаришлар юз берди. Ахборот алмашиш усуллари кўпайди, интернет кашф қилинди, диний таълимотларни ёйиш йўллари кўпайди. Юзага келган имкониятдан т


Россия ўз паспорти билан империяни тикламоқчими? - BBC News O'zbek\nФото муаллифлик ҳуқуқи vesti.ru\nImage caption Путиннинг Россия паспорти тақдимотларига сиёсий тус берилган (Суратда: Владимир Путин ва Голливуд актёри Стивен Сигал)\nРоссия парламентига СССРда туғилган ҳар қандай шахсга ирқи, миллати ва тилидан қатъиназар Россия фуқаролигини бериш бўйича қонун лойиҳасининг киритилгани кўплаб ўзбекистонликлар орасида қизиқиш уйғотди.\nХабарларда айтилишича, "замин ҳуқуқи"га кўра, "собиқ СССР ва Россия империяси" ҳудудида туғилган шахслар учун Россия фуқаролигини олиш осонлаштирилади. Яъни бу билан собиқ СССР таркибидаги барча республикалар, хусусан Ўзбекистон фуқаролари ҳам кўзда тутилган.\nАммо, қонун лойиҳасини ўрганган Марказий Осиё бўйича москвалик мутахассис Сергей Абашиннинг Би-би-сига айтишича, лойиҳани матбуот нотўғри талқин қилган ва гап аслида фақат аждодлари Россия Федерацияси ҳудудида туғилган шасхлар ҳақида кетяпти.\n"Бу қонун лойиҳасидан Марказий Осиё, Қофқоз, Болтиқбўйи, Молдова ва бошқа республикалар истисно қилинади, чунки уларнинг фуқаролари ота-боболари Россия ҳудудида истиқомат қилмаганлар. Бу ерда тушунмовчилик юз берган", - дейди у.\n"Ишонинг, Россияда марказий осиёлик мигрантларга бўлган муносабатни кўриб турибсиз, ҳеч ким Марказий Осиё ё қофқозлик муҳожирларга бундай чорани таклиф қилмайди", - дея қўшимча қилади у.\nМосквада фаолият юритувчи ўзбекистонлик ҳуқуқшунос Баҳром Исмоиловнинг Би-би-сига айтишича, янги қонун лойиҳаси Россия паспортини олиш йўлида мавжуд бўлган қонунни осонлаштиришга интиляпти, холос.\n"Қонун агар қабул қилинса, Россия фуқаролигини олишни истаган, масалан, Ўзбекистон фуқаролари эндиликда Ўзбекистон фуқаролигидан чиққанлигини исботлаши керак бўлмайди. Рус тили бўйича имтиҳон топширган шахсларга баъзи ҳолларда турли сабабларга кўра Ўзбекистон фуқаролигидан чиқа олмаслиги ёки Ўзбекистон фуқаролигидан чиқарилганлиги ҳақида справка берилмасди. Кўп МДҲ, хусусан Ўзбекистон фуқароларининг Россия паспортини олиш ҳаракатлари ана шу босқичда тўхтаб қоларди, чунки Россия тарафи бу справкани талаб қилиб келган. Энди эса Россия фуқаролигини олиш учун учинчи бир давлатнинг розилиги талаб қилинмайди", - дейди Исмоилов.\nҚонун лойиҳасида "империя" сўзининг қўлланиши ҳам баъзи таҳлилчиларни таажжубда қолдирди.\nАслида Россия Президенти Владимир Путин 2014 йил майида кучга кирган фармонида бу терминни аллақачон қўллаган. Ундан аввалроқ ҳам, сиёсий тортишувлар манзарасида Россия қўшни Грузия таркибидаги бўлгинчи республикаларнинг минглаб фуқароларини паспорт билан таъминлаган.\nАйни қадам Россия танқидчилари томонидан эски империалистик ҳукмронликни қайта тиклаш режасининг бир қисми дея баҳоланганди.\n"Истаган одам уни (паспортни) олиши мумкин, ва бу қадам Россия империясини қайта тиклаш йўлида қилинган. Бу формулага биноан, бир куннинг ўзида ҳамма Россия фуқаролари бўлиб қолиши мумкин, ва на Совет Иттифоқи ё бошқа нарсага ҳожат қолади", - деб айтганди сиёсатшунос ва Қофқоз масалалари бўйича эксперт Мамука Арешидзе.\nПутин маъмуриятининг Грузия ва Украина билан уруши, Қримнинг қўшиб олиниши ва бошқа собиқ совет ўлкаларидаги миллий манфаатлари тобора кўп тилга олинаётган даврда, империалистик ҳиссиётларнинг жунбушга келтирилиши хавотирлими?\nБаҳром Исмоилов бу фақат Россияга хос сиёсат эмаслигини айтади.\n"Масалан, Буюк Британияни оладиган бўлсангиз, мен Лондонда бўла туриб собиқ мустамлака мамлакатлари, хусусан келиб чиқиши Ҳиндистон ва Бангладешдан бўлган кўплаб Британия фуқароларини кўрганман. Улар Британия империясининг мустамлакалари бўлган. Уларга британ паспортини беришни империалистик ҳаракат деб баҳолаб бўладими?"\nБи-би-си: Улар миграция асосида Британияга келиб жойлашганлар ва муайян муддат яшагач паспорт олишга муваффақ бўлишган.\n"Унда Фолькленд оролларидаги одамларга нега британ паспортлари берилган?"\nБи-би-си: Чунки у ороллар қонунан Британияга тегишли. Ва, албатта, сиёсий сабаблар ҳам бор, чунки Аргентина билан можаро мавжуд.\n"Бу ҳам балки шунга ўхшаш вазиятдир. Бу сайёрамизда афтидан бошқа янги нарса йўқ, балки бу ерда ҳам шунга ўхшаш қарашлардан келиб чиқилган", - дейди ҳуқуқшунос.\nСергей Абашин эса қонун лойиҳасидаги Россия империяси деган иборанинг мафкуравий қийматини камайтиришга уринади. Унинг фикрида, бу ерда оддий амалий усул қўлланган.\n"Россия империясининг кўпгина яшовчилари, жумладан зодагонлар, инқилоб вақтида ё инқилобдан кейин Европа ва бошқа жойларга кўчиб кетганлар. Ана ўша одамлар Россия фуқаролигини ола олишлари учун "Россия империяси" ибораси қўлланган. 1917 йилдан кейин юз минглаб, миллионлаб одамлар Австралия, Америка ва Европага бош олиб кетганлар. Россия империяси уларнинг авлодлари учун эслатиляпти", - дейди Абашин.\nАйни дамда янги қонун лойиҳаси икки фуқаролик каби мужмал масалани қанчалар осонлаштиришини вақт кўрсатади, чунки ҳозирги қонунчиликка кўра, агар ўзаро икки-томонлама келишув бўлмаса, Россия фуқаролигини олган шахс бошқа давлат фуқаролигидан воз кечиши керак.\nЎзбекистон икки фуқароликни тан олмайди, лекин тан олмаслиги иккинчи фуқаролик ман қилинганини англатмайди.\nЎзга давлат фуқаролигини олган шахсни жиноий жавобгарликка тортиш Ўзбекистон қонунчилигида кўрсатилмаган, фақатгина Ўзбекистон фуқаролигидан чиқиш тартибини бажармаганлик учун жавобгарлик кўзда тутилган.\nИсмоиловга кўра, Ўзбекистонда бу тартибни эркинлаштириш режаланган, чунки кўплаб ўзбекистонликлар Европа, Россия, АҚШда фуқаролик олиб яшашади ва уларнинг "Ўзбекистонга ўз яқинларини кўриш учун сафар қилишларини осонлаштириш керак".\nАммо, Абашин икки фуқаролик ҳар қандай шахс учун кўплаб муаммоларни келтиришини айтади.\n"Икки фуқаролик кўплаб мураккаб вазиятларни келтириб чиқаради. Масалан, кимдир Озарбайжон ва Россия фуқаролигига эга дейлик. Озарбайжон фуқароси армияда хизмат қилиши керак. Россия фуқароси ҳам армияда хизмат қилиши керак. Демак, икки фуқароликка эга шахс у ёқда ҳам, бу ёқда ҳам хизмат қилиши керакми? У қаерда солиқ тўлайди? Қаерда судга тортилади? Бу масалалар икки-томонлама келишувлар билан аниқлаштирилиши лозим", - дейди Абашин.


Ойлар султони Рамазон — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nБежизга Рамазон ойларнинг султони дейилмайди, чунки бу ой меҳр-мурувват, хайр-саховат ҳамда ибодат ва эзгу амаллар кўплаб қилинадиган ой. Бу ойда қилинган хайрли амалларнинг ажр-савоби кўпайтириб берилади. Минг ойдан афзал бўлган кеча – лайлатул қадр ҳам шу ойда яширинган.\nАждодларимиз Рамазон ойи келганида ниҳоятда хурсанд бўлишган. Улар Рамазон кунлари турли хил фойдасиз гап-сўзлар, уруш-жанжал, ғийбат, бўҳтон, ёлғондан сақланишган. Рамазон кечаларини кўпроқ Қуръон тиловати, нафл ибодатлар, Аллоҳнинг зикри, тавба-истиғфор билан ўтказишган. Бу ойда ҳар қачонгидан сахийлик ва олийҳимматлилик кўрсатиб, фақир ва мискин одамларга садақа, эҳсон, таом улашишган, рўзадорларга ифторликлар уюштиришган. Савдогарлар бу ойда молларининг, айниқса, озиқ-овқат маҳсулотларининг нархини ҳар қачонгидан пасайтиришган.\nМаълумки, рўза тутиш мусулмончилик энг муҳим бешта асослари – иймон, намоз, закот, рўза ва ҳаж иботларининг биридир. Рўза тутиш мусулмонларга саноқли кунлардагина, яъни Рамазон ойида фарз қилинган. Бу рўзанинг қийин ва машаққатли эмаслиги, инсон бунинг уддасидан бемалол чиқишини кўрсатади. Кексайиб ёки оғир беморлик туфайли ёхуд бошқа узрли сабабларга кўра рўза тутишга ярамайдиган кишилар ҳар бир кун учун бир мискин кишининг кунлик таоми миқдорида фидя (бадал) тўлаш билан зиммасидаги фарз соқит бўлади. Аммо иложи борича рўзани қолдирмай тутган киши катта савоб ва охират мукофотларига эришади. Зеро, «Рўзанинг дунёвий ҳаётингиздаги фойдаларини, охиратда рўза сабабидан эришадиган мақомларингизни билганингизда эди, ўн икки ой рўзадор бўлишни истар эдингиз», дейилади ҳадиси шарифда.\nКейинги йилларда муҳтарам Юртбошимиз ташаббуслари билан Рамазон ойи арафасида ушбу муқаддас ойни муносиб ўтказиш тўғрисида алоҳида қарор эълон қилиниши эзгу ва гўзал анъанага айланди. Унда халқимиз томонидан асрлар давомида эзгулик ва маънавий поклик, саҳоват ва меҳр-шафқат, қаноат ҳамда шукроналик рамзи сифатида нишонланиб келаётган муборак Рамазон ойининг маънавий-руҳий ҳаётимиздаги алоҳида ўрни ва аҳамиятига эътибор қаратилмоқда.


Марказ тузилмаси - IF\n• илмий тадқиқотларнинг йиллик режаларини ишлаб чиқиш ва белгиланган режаларнинг бўлинмалар томонидан бажарилиши назоратини ташкил этиш; • ҳар бир социологик тадқиқотни ташкил этиш ва ўтказиш бўйича методик ишланмаларни ишлаб чиқиш, муҳокама қилиш ва тасдиқлаш; • илмий ишларни нашр этиш режасига таклифлар тайёрлаш, уларнинг тақризини ташкил этиш; • монография, рисола, дарсликлар, ўқув-методик қўлланмаларни матбуотда эълон қилиш нуқтаи назаридан кўриб чиқиш ва тасдиқлаш; • амалий социологик тадқиқотлар, жамоатчилик фикрини ўрганиш методологияси ва методикаси соҳасида докторлик диссертациялари мавзулари бўйича тавсияларни ишлаб чиқиш; • тадқиқотчиларнинг илмий тадқиқотларни тайёрлаш доирасида амалга оширган социологик сўровлари натижаларини уларнинг репрезентативлигини аниқлаш мақсадида муҳокама қилиш, экспертизадан ўтказиш ва амалиётга татбиқ этиш; • докторлик диссертациялари ишларини Олий Аттестация комиссияси талабларига мувофиқлиги бўйича кўриб чиқиш ва уларни ҳимояга тавсия этиш; • “Ижтимоий фикр”Маркази томонидан Ўзбекистон Республикаси Инновацион ривожланиш вазирлиги грантига тақдим этиладиган лойиҳаларни кўриб чиқиш; • “Ижтимоий фикр”Марказининг Ўзбекистон Республикаси Инновацион ривожланиш вазирлиги грантлари лойиҳалари бўйича тайёрлаган оралиқ ва якуний ҳисоботларини муҳокама қилиш; • Илмий конференциялар, мажлислар, семинарлар, баҳслар ўтказишни ташкил этиш; • Ўзбекистон социологлари ассоциацияси фаолиятини мувофиқлаштириш; • Марказ фаолияти тўғрисида оралиқ ва йиллик ҳисоботларни тайёрлаш. Илмий котиб Айдинова Марина Алексеевна Тел.: +998 71-239-84-29 email: nms@ijtimoiyfikr.uz\n• Жамоатчилик фикри тадқиқотларининг илмийлигини барча босқичларда математик усуллар ва моделлар, жумладан, респондентлар танлови ва уларнинг жавобларини ўлчаш таомилларини ишлаб чиқиш, сўров натижаларини киритиш, назорат қилиш, статистик қайта ишлаш ва таҳлил этиш, ижтимоий реаллик моделини ишлаб чиқиш ва уларнинг когнитив визуал тақдимотини ишлаб чиқишдан фойдаланиш йўли билан таъминлаш; • Замонавий ахборот технологиялари билан социологик ахборотларни тўплаш, қайта ишлаш, таҳлил этиш ва тақдимот қилиш, шунингдек, ушбу жараёнлар ва кадрлар тайёрлаш мониторинги технологиясини ишлаб чиқиш, мослаштириш ва татбиқ этиш; • Методикалар ишлаб чиқиш, барча тоифадаги ходимлар билан ўқув тадбирларини ташкил этиш ва ўтказиш, талабаларнинг амалиётини ташкил этиш; • Илмий методологияларни ишлаб чиқишда, тадқиқотлар, тадбирлар ва нашрларни ташкил этиш, мутахассис маслаҳатларини беришда иштирок этиш. Бўлим бошлиғи Бокун Игорь Михайлович Тел./факс: +998 71 239 89 14 email: imo@ijtimoiyfikr.uz\n• Жамият фикрини социологик тадқиқ этишнинг илмий дастурлари ва моделларини ишлаб чиқиш (ҳужжатлар тўплами); • Тадқиқот натижаларини таҳлил қилиш ва қайта ишлаш, аналитик маърузалар ва ҳисоботларни тайёрлаш; • Мамлакат жамоатчилик фикрини ўрганиш ва шакллантиришда илмий тадқиқотлар ва ишланмаларнинг мониторинги ва таҳлили; • Ўзбекистон Республикасининг қонунчилик базасини мониторинг қилиш ва таҳлил қилиш; • Ўзбекистон социологлари ассоциацияси фаолиятини ташкил этиш ва назорат қилиш (дастур, лойиҳалар, таклифлар. Катта илмий ходим - Тел./факс: +998 71 239 16 62\nАмалий тадқиқотларни ташкил этиш ва ўтказиш бўлими\n• Ўтказиладиган тадқиқотлар мавзулари бўйича меъёрий-ҳуқуқий ҳужжатларни ўрганиш ва таҳлил қилиш; • Марказ томонидан ўтказиладиган тадқиқотлар мавзулари бўйича назарий-методологик адабиётларни ўрганиш; • Марказ ташкил этилгандан буён тўпланган тажрибани инобатга олиб, социологик ва маркетинг тадқиқотлар ўтказишга илмий ёндашувлар асосида социологик тадқиқотларни ташкил этиш ва ўтказиш; • Интервьюерлик вазифасига янги ходимларни жалб этиш усулларини такомиллаштириш (ишга қизиқтириш, талабгорларни сўровнома бўйича тест синовидан ўтказиш); • Янги ва тажрибали интервьюерлар билан ишлашда ташкилий-ўқув тадбирларининг янги усулларини татбиқ этиш ва такомиллаштириш; • Интервьюерларнинг обрўсини, уларнинг Марказ вакили сифатидаги ўрнини ошириш; • Социологик тадқиқотларини ўтказишнинг дала босқичида назоратни кучайтириш, такомиллаштириш – йиғилаётган маълумотларнинг сифатини таъминлаш; • Мобил онлайн сўровларнинг турли технологияларини татбиқ этиш; • Планшет сўровларини татбиқ этиш. Бўлим бошлиғи - Тел.: +998 71-239-16-57 email: psi@ijtimoiyfikr.uz\nТезкор тадқиқотлар бўлими\n• Жамоатчилик фикрини телефон ва интернет сўровлари ўтказиш усуллари билан ўрганиш; • Тадқиқотлар дастурлари ва сўровномаларини шакллантириш; • Тадқиқотларда олинган маълумотларни қайта ишлаш ва тайёрлаш. Бўлим бошлиғи Сеитов Мансур Шерикбаевич Тел.: +998 71-239-16-57 email: cc@ijtimoiyfikr.uz


Самарқандда йўлкира қайтимига сақич билан гугурт берилмоқда\n100 сўмлик купюра билан боғлиқ муаммога самарқандлик ҳайдовчилар ўзига хос ечим топишди.\n25 июндан бошлаб Самарқанд шаҳрида автобус ҳайдовчилари йўловчилар йўл кира учун тўлаган пул қайтимига битта сақич ёки бир қути гугурт беряпти. Самарқанддаги манбаларга кўра, 100 сўмлик купюра деярли муомаладан чиққани боис ҳайдовчилар шу йўлни танлашга мажбур бўлмоқда.\nСамарқанд шаҳар ҳокими қарори билан 25 июндан бошлаб жамоат транспортларидаги йўлкира ҳақи 500 сўмдан 700 сўмга оширилди.\nЙўлкиранинг 40 фоизга қимматлаши билан самарқандликлар яна бир муаммога дуч келишди.\nСамарқанддан олинган хабарларга кўра, йўлкирага 1000 сўмлик берган йўловчиларнинг қайтимига 200 сўм пул ва битта сақич ёки бир қути гугурт берилмоқда:\n"Мен якшанба куни Сиёб бозорига автобусда бориб-келдим. Йўл пули қимматлаганидан буён биринчи марта автобусга чиқишим эди. Бозорга боришимда йўлкирага минг сўмлик бердим. Қайтимига 200 сўм билан бир дона жвачка беришди. Бозордан қайтишимда ҳам йўлкирага 1000 сўмлик бергандим, қўлимга 200 сўм билан бир пачка гугурт беришди", дейди самарқандлик манба.\nСамарқандлик бошқа бир манба ушбу ҳолат бўйича Озодликнинг Facebook саҳифаси орқали хабар йўллади:\n"Кондукторлар 100 сўмлик йўқлигини айтиб, унинг ўрнига бир пачка гугурт бераяпти. Ўзи 100 сўм истеъмолдан чиқиб кетган. Шунинг учун йўлкирани 600 ёки 800 сўм қилиши керак эди. Бугун ишга борганимда 1200 сўм бердим йўлкирага, кондуктор 500 сўм здачи берди”, дея ёзди самарқандлик манба.\nСамарқандда йўлкира ҳақи ошди\nСамарқандлик таниқли блоггер Тошпўлат Йўлдошев ҳам ушбу мавзуни кўтариб, шаҳар транспортида йўлкира оширилиши ортидан 100 сўмлик купюра камлиги муаммоси ўртага чиққани ҳақида ёзди:\n“Кондукторлар йўловчиларга 1000 сўмликка қайтим беришда қийналишаяпти. Айрим кондукторлар бунинг ечимини ҳам топишди: йўловчига 100 сўмлик ўрнига гугурт бераяпти. Гугурт дўконда шунча нархга турибди”, дея ёзди блоггер.\nСамарқандтрансхизмат идорасининг ўзини таништирмаган ходимига кўра, ҳақиқатдан ҳам йўлкира оширилгач, ҳайдовчилар қайтим беришда 100 сўмлик купюра етишмаслиги муаммосига дуч келаяпти:\n“Бу бор гап. 100 сўмлик купюрани одамлар ишлатмай қўйган. Лекин идорамиз бирор ҳайдовчига 100 сўмлик ўрнига жвачка ёки гугурт бер демаган. Айрим ҳайдовчилар вазиятдан чиқиш учун шундай йўл қўллашган. 100 сўмлик танқислиги бизнинг айбимиз эмас. Биз кондукторларга агар 100 сўмлик бўлмаса, пассажирдан 1200 сўра, қайтимига 500 сўм бер ёки 1500 сўраб, қайтимига 800 сўмнинг ўрнига 4 та 200талик бер деяпмиз”, деди Самарқандтрансхизмат ходими.\nТошкентда ҳам 15 июндан бошлаб жамоат транспортида йўлкира ҳақи 25 фоизга оширилди. Метро, трамвай ва автобуслар йўлкираси 800 сўмдан 1000 сўмга кўтарилди. Маршрут таксилар кираси эса 1200 сўмдан 1500 сўмга кўтарилди.


Ўзбекистон олимпия термаси ўртоқлик учрашувида ғалаба қозонди\nХабарингиз бор, Ўзбекистон олимпия терма жамоаси Бирлашган Араб Амирликларида навбатдаги U-23 Осиё чемпионатига тайёргарлик олиб бормоқда.\nҚатар Халқаро кубоги: Оғир атлетикачиларимиздан яна иккита кумуш медаль\nОғир атлетика бўйича Қатар Халқаро кубогида юқори вазн тоифасидаги вакиллармиз ҳам омадли старт олишди.\nКумушхон Файзуллаева Қатар турнирида шоҳсупага кўтарилди\nОғир атлетика бўйича Қатар Халқаро кубоги вакилларимиз учун муваффақиятли давом этмоқда.\n“Ҳумо-2“ Қозоғистоннинг “Горняк“ клубини мағлуб этди\nОғир атлетикачимиз халқаро турнирда олтин медални қўлга киритди\nҲамюртимиз ўз чиқишларида даст кўтаришда 89 кг, силтаб кўтаришда 114 кг ва икки кураш бўйича 203 килограмм натижа қайд этди.\nТАЙИНЛОВ: Тошкент вилояти жисмоний тарбия ва спорт бошқармасига янги раҳбар тайинланди\nАдилов Комилжон Эшпўлатович Тошкент вилояти жисмоний тарбия ва спорт бошқармаси бошлиғи этиб тайинланди.\nРақамларнинг “тили“ бор\nЎзбекистон ёшлари халқаро робототехника мусобақасида биринчи олтин медални қўлга киритди\nЎзбекистон Республикаси Инновацион ривожланиш вазирлиги ҳузуридаги Инновацион ишланмаларни жорий этиш илмий амалий маркази ходимлари бошчилигидаги Ўзбекистон ёшлар терма жамоаси 15-20 декабрь кунлари Таиланднинг Чиангмай шаҳрида бўлиб ўтган “The 21th International Robot Olympiad 2019” халқаро робототехника олимпиадасида иштирок этишди.\nАнзур Исмоиловга Эрон, Хитой ва Таиланд клублари қизиқмоқда\nЖорий йилги мавсумни Тошкентнинг “Локомотив“ жамоасида якунлаган тажрибали ҳимоячимиз Анзур Исмоилов янги мавсумни бошқа клубда ўтказиши мумкин.\nЯпон клуби яқин даврда Наманганда ўз футбол мактабини очади, ушбу мактабнинг энг яхши тарбияланувчилари “Ванфоре Кофу” таркибига қўшилиш имконига эга бўлади.\nКАРАТЭ WKF: “Универсал” спорт мажмуасида катталар ўртасида Ўзбекистон чемпионати старт олди\nУнда 650 нафар спортчи 328 медаллар жамланмаси учун татамига тушишади.\nКлублар ўртасидаги жаҳон чемпионати: Мезбонлар олтинчи бўлди, финалда “Фламенго” ва “Ливерпуль”\nҚитъамизнинг яна бир вакили “Ал-Ҳилол” клуби “Монтеррей” билан учинчи ўрин учун кураш олиб боради.\nХабарингиз бор келаси йили Япония пойтахти Токио шаҳрида XXXII ёзги Олимпия ўйинлари ўтказилади.\nГолсиз “Эл Класико”: “Реал Мадрид” Каталониядан бир очко билан қайтади\nБироз аввал Испания Ла Лигаси 10-турининг қолдирилган ўйини якунланди.\n"Humo Arena" энг аҳамиятли объектлар рўйхатига киритилди\nРоссиянинг спорт иншоотлари қурилиши, улардан фойдаланиш ва бошқариш масалаларига бағишланган етакчи журнали "Sport Build" 2019 йилда фойдаланишга топширилган спорт индустриясининг энг аҳамиятли объектлари рўйхатини тузди.\nНикита Рафалович “Катта дубулға” турнирида бронза медалига сазовор бўлди\nХитойнинг Уси шаҳрида таэквондонинг WT йўналиши бўйича Катта дубулға туркумига кирувчи йирик турнир старт олди. Қувонарлиси, мазкур мусобақанинг биринчи кунида ҳамюртимиз Никита Рафалович (-80 кг) шоҳсупага кўтарилди.\nМамлакатимизнинг энг кучли ёш боксчилари аниқланди\nАндижон шаҳрида бокс бўйича 2002-2003 йилларда туғилган ёшлар ўртасида Ўзбекистон чемпионати ўтказилди.\nФУТЗАЛ: АГМК – беш карра Ўзбекистон чемпиони! “Пахтакор” кумуш, “Насаф” эса бронза медали совриндори бўлди\nПойтахтимиздаги “Ўзбекистон” спорт мажмуасида уч кун давом этган футзал бўйича мамлакат чемпионатининг ҳал қилувчи ўйинлари ниҳоясига етди. Мусобақа қонун-қоидасига кўра, 3-ўрин учун баҳслар бир жамоанинг иккита ғалабасигача, финалда эса учинчи ғалабасигача давом этиши белгиланган.\nЎзбекистон кубоги ғолиблари аниқланди\nТермиз шаҳрида эркаклар ва хотин-қизлар ўртасида самбо ҳамда профессионал спортчилар ўртасида жанговар самбо бўйича Ўзбекистон кубоги бўлиб ўтди.


You are here: Home Янгиликлар Сиёсий Собиқ ҳарбий 26 кишини отиб ташлади. Теракт деб баҳоланмаган ҳодиса тафсилотлари\nЖанубий Корея АҚШ билан атом сув ости кемалари ва энг замонавий жосуслик воситаларини харид қилиш бўйича музокаралар олиб бормоқда, дея хабар қилди Корея Республикасининг Рёнхап агентлиги президент Мун Чжэ Ин маъмуриятидаги юқори мансабли манбага таянган ҳолда.\nБундан аввал Мун Чжэ Ин ва Қўшма Штатлар президенти Дональд Трамп Сеулда Жанубий Корея томонидан энг замонавий стратегик воситаларни харид қилиш ҳамда ишлаб чиқиш ҳақида келишиб олганди. Маъмуриятдаги манбанинг агентликка маълум қилишича, бу "қисман атом сув ости кемалари билан боғлиқ, шунингдек, юқори технологияли жосуслик воситаларини ҳам қамраб олади".\nПхеньяннинг ҳарбий тайёргарликлари АҚШга Токио ҳамда Сеулга КХДР томонидан таҳдид фонида энг замонавий қурол-яроғлар сотиш учун яхши имконият бермоқда. Куни кеча Трамп Токиода Япония Американинг тегишли қуролларини харид қилса, Шимолий Корея баллистик ракеталарини уриб тушириши мумкин экани ҳақида маълум қилди. Япония бош вазири Синдзо Абэ эса АҚШдан йирик партиядаги қурол харид қилиш режалари борлигини хабар берди.


Алан Ширер: “МЮ”Моуриньони атайин осон ўйинлар олдидан ҳайдади\n26 декабрь, 2018, 07:42\nАлан Ширер "МЮ"нинг йирик ғалабасига ўз муносабатини билдирди.\nАнглия терма жамоаси ва “Ньюкасл” клубининг собиқ ҳужумчиси Алан Ширер “Манчестер Юнайтед”нинг Оле-Гуннар Сульшер қўли остидаги илк ғалабасига изоҳ берди. “Қизил иблислар” норвегиялик мутахассис қўли остидаги илк баҳсда “Кардифф”ни 5:1 ҳисобида мағлуб қилганди.\n“Манчестер Юнайтед” рақиби “Кардифф Сити”га қараганда анча кучли, бу мени ҳайратга солмади. Айни вақтда уэльсликлар АПЛда жон сақлаш учун курашмоқда. Ростини айтин керак, “МЮ” раҳбарияти Моуриньони атайин осон ўйинлар олдидан ҳайдади. Улар Сульшерга бошқарувнинг илк даврларида кўпроқ ишонч қозониши учун имконият берди”, – деди Ширер.\nМаълумот учун, Моуриньо 2016 йилнинг ёзида “Манчестер Юнайтед” бош мураббийи этиб тайинланган эди. У бундан аввал “Порту”, “Челси”, “Интер” ва “Реал” клубларида ҳам фаолият юритган.


Бугун Ўзбекистон-Сурия ўйини бўлади\n20 январ 2021, Тошкент вақти: 08:36\nЎзбекистон олимпия терма жамоаси.\nБугун Вьетнамда плей-офф турнирида Ўзбекистон Олимпия терма жамоаси Сурияга қарши майдонга тушади.\nЎйин Тошкент вақти билан соат 18:00да бошланади.\nЎзбекистон 14 март кунги ўйинда БАА жамоасига 3:2 ҳисобида ғалабани бой бериши орқали Лондонга тўғридан-тўғри йўлланма олиш имконини қўлдан чиқарди, бироқ плей-офф ўйинида ғалаба қозонса¸ Олимпиадага чиқиши мумкин.\nПлей-офф турнирида уч жамоа –Ўзбекистон, Сурия ва Уммон жамоалари ўзаро беллашмоқда.\n25 мартда Уммон ва Сурия ўртасидаги ўйин 1:1 ҳисобида якунланди.\nЎзбекистон 29 мартда Уммон жамоаси билан ҳам ўйнайди.\nУч жамоадан энг яхши кўрсаткич олган гуруҳ 23 апрел куни Англиянинг Ковентри шаҳрида якуний плей-офф ўйинида қатнашади ва ғолиб жамоа Лондон Олимпиадаси иштирокчисига айланади.


2018 йилда транспорт соҳаси учун 5 башорат: космосдаги туристлар ва учар Теслалар\n00:35 / 23.11.2017\nФото: Fortune учун Сэм Пит иллюстрацияси\nFortune нашри 2018 йилда транспорт соҳасида рўй бериши мумкин бўлган янгиликларга доир 5 башоратини эълон қилди. Нашр бугунги кунда етишган ютуқларимизга қараб, келгуси йилда ер ости, ер усти ва космик транспортлар билан нималар рўй беришини тахмин қилиб чиққан.\nПилотсиз бошқарилувчи машиналар йўлларда буғуларни уриб юборади\nПилотсиз бошқарилувчи автомобиллар иштирокидаги авариялар онда-сонда учраб тургани боис, бундай воқеаларнинг ҳар бири бутун сайёра бўйлаб тарқалмоқда. 2018 йилда пилотсиз бошқарув дастурлари синовлари шу қадар кўпаядики, уларнинг иштирокидаги бахтсиз ҳодисалар ҳам статистик жиҳатдан ошади. Рулдаги инсонсиз синов ўтказиш учун янгидан янги зоналар вужудга келади. Буларнинг барчаси технологияларнинг ривожланишига, шунингдек, қурбонларга олиб келади. Масалан, синалаётган машина олдига ўрмондан буғу югуриб чиқади.\nHyperloop — геосиёсий мусобақа қуролига айланади\nМамлакатлар бу лойиҳани амалга ошириш тезлиги бўйича мусобақалашишга ўтади, лекин ҳали уни ҳаётга татбиқ этишга эрта. Ғоя Яқин Шарқда кўпроқ машҳурликка эришган. Чўнтаклари чуқур маҳаллий инвесторлар унга маҳкам ёпишиб олишган. Ўшандан бери лойиҳаларни амалга ошириш бўйича оламшумул муддатлар пайдо бўлмоқда — улар учун бу ўзига хос қуролланиш пойгаси. Fortune’нинг ҳисоблашича, шарқий мамлакатлар учун лойиҳа амалий аҳамиятдан кўра, нуфуз жиҳатидан муҳимроқ. 2018 йил ҳам буни тасдиқлаб беради. Hyperloop’нинг асосий қисми айнан Hype бўлади. Яна у ёки бу жойда Hyperloop’нинг янги тармоғи қурилаётгани ҳақида янгиликлар таралиб туради. Ишланмаларнинг ўзи эса ўртача тезликда амалга оша бошлайди.\nЭлектромобиллар савдоси ниҳоят 1 миллиондан ошади\nLMC Automotive’нинг башорат қилишича, 2018 йилда электрокарларнинг савдоси жорий йилга нисбатан 70 фоизга ошади. Бутун дунё бўйлаб тахминан 1 миллионта автомобиль сотилади.\nТуристлар коинотга парвоз қилишади\n2018 йилда Маск ва Брэнсон коинотга туристик кемаларни учиришмоқчи. Брэнсон яқинда ўз кемасида ярим йилдан кейин парвоз қилишга тайёр эканлигини айтиб ўтган эди. Нашрнинг ёзишича, кемадаги илк йўловчилар юлдузлар бўлишади ва бу ҳам трендга ўхшаш нарса бўлади. Ҳамма ҳам Маск ва Брэнсоннинг кемасида учиб кўришни истаб қолади.\nTesla учар автомобиль ишлаб чиқаришини эълон қилади\nНашрнинг энг баландпарвоз башорати. Тахмин қилинишича, Кремний водийсида учар автомобиллар устида иш олиб бораётган компанияларнинг концентрацияси шундай даражага етишганки, Илон Маскнинг бу соҳага ҳам ўзини уришдан бошқа иложи қолмайди. У бу борада ўзининг шахсий компаниясини тузади ва шаҳарлар ичида учиб юрувчи аппарат яратиш учун Kitty Hawk ва Uber билан бир қаторда ишни бошлайди.\nHyperloop Tesla транспорт\nTesla машиналари ишлаб чиқарилишида кўплаб нуқсонларга йўл қўйилмоқда – NBC\nПойтахт жамоат транспортини субсидиялаш тартиби белгиланди\nДубайда Яқин Шарқ шаҳарларини боғловчи Hyperloop линияси лойиҳаси тақдим қилинди